text:
- TIOTAL
- LMS 14420 'Ben a' Chait' a' paidhleatadh 4-4-0 tron Bhlàr Dhubh, An Cèitean 1928
- EXTERNAL ID
- PC_HRS_TRAINS_001_055
- ÀITE
- Am Blàr Dubh
- SGÌRE
- Am Blàr Dubh
- SIORRACHD/PARRAIST
- ROS: Urrath
- DEIT
- 20 An Cèitean 1928
- LINN
- 1920an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28111
- KEYWORDS
- locomotaibhean
Comann Rèile na Gàidhealtachd
HRS
trèanaichean
LMS 14420 a' paidhleatadh 4-4-0 tron Bhlàr Dhubh sa Chèitean 1928. Chithear 14277, 'Skye Bogie' sa chùil.
B' e pàirt den chlas 'Big Ben' de locomotaibhean 4-4-0 aig Rèile na Gàidhealtachd a bh' ann an 14420 (roimhe seo HR 65). Bha iad sin glè choltach nan dealbhachadh ris an clas 'Ben' a bh' ann roimhe ach gun robh goileadairean nas motha aca, 's mar sin thathas a' toirt iomradh orra a-nis mar 'Big Bens' agus an fheadhainn a bh' ann romhpa mar 'Small Bens'. Chaidh a togail le Companaidh Locomotaibhean Ceann a Tuath Bhreatainn ann an Glaschu agus fhuairear i sa Chèitean 1908. Airson a' chiad bliadhna de a beatha bha an t-àireamh 68 oirre. Lean i ann an seirbheis gus an deach a toirt a-mach à seirbheis sa Ghiblean 1934.


c: text/html

text:
- TIOTAL
- Taobh a-staigh Bothan Phreasmhurchrach
- EXTERNAL ID
- AB_HFM_BOTHY_03
- ÀITE
- Baile Ùr an t-Slèibh
- SGÌRE
- Bàideanach
- SIORRACHD/PARRAIST
- INBHIR NIS: Ceann a' Ghiùthasaich 's Innis
- DEIT
- 28 An t-Sultain 2007
- CRUTHADAIR
- Jamie Gaukroger
- NEACH-FIOSRACHAIDH
- Am Baile
- AITHNEACHADH MAOINE
- 319
- KEYWORDS
- caoraich
cìobaireachd
Chaidh Bothan Phreasmhuchrach, a tha air a bhith air a ghluasad gu Taigh-tasgaidh na Gàidhealtachd, a thogail an toiseach tràth anns na 1900an aig Preasmuchrach faisg air Dail Chuanaidh le mu 65 maidean rèile a bha air an ath-chuartachadh.
Tha an dealbh seo a' sealltainn pàirt de phrìomh sheòmar Bothan Phreasmhuchrach. Chithear botail 'ginger beer' agus drama

robotstxt: allowed

filter: keep


text:
- TIOTAL
- Aird nam Murchan faisg air Sanna
- EXTERNAL ID
- GB1796_859_20_0109
- ÀITE
- Sanna
- SGÌRE
- Àird nam Murchan
- SIORRACHD/PARRAIST
- EARRA-GHÀIDHEAL: Àird nam Murchan
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 9533
- KEYWORDS
- rubhachan
sruthain
beanntan
monadh
Tha Rubha Aird nam Murchan an iar air Suanairt. Tha Loch Suanairt eadar e agus rubha na Morbhairn tha Caol Muile eadar e agus Muile. 'S e Rubha Aird nam Murchan as fhaide an iar de thìr-mòr Bhreatainn.Bha an rubha cudromach dhan luchd-tuineachaidh Lochlannach oir chitheadh iad dè bha a' tachairt ann am Muile san Eilean Sgitheanach, air cladach Earra-ghàidheil agus anns na h-Eileanan Siar. Dh'fhàg na Lochlannaich san 13mh linn agus bha am fearann an uair sin mar phàirt dhe na fearainn fhiudalach aig Daibhidh II. Dh'fhuiling an rubha na h-uimhir cuideachd ri linn nam Fuadaichean agus chaidh cuid de dh'fhearann na h-oighreachd a reic, beag air bheag.
Rugadh M.E.M. Donaldson ann an 1876 agus thàinig i dhan Ghàidhealtachd mu 1908. Rinn i tòrr siubhail ann an ceann a tuath agus air taobh siar na Gàidhealtachd a' sgrìobhadh agus a' togail dhealbhan. B' e Rubha Aird nam Murchan fear dhe na h-àitean a b' fheàrr leatha agus b' ann an sin a rinn i a dachaigh ann an Sanna ann an 1927.
Eadar 1912 agus 1949, sgrìobh Miss Donaldson iomadh leabhar mu eachdraidh shòisealta agus mu chleachdaidhean na Gàidhealtachd. 'S e 'Wanderings in the Western Highlands and Islands' agus 'Further Wanderings - Mainly in Argyll' as ainmeile agus tha dealbhan annta a rinn i fhèin. Chaochail i ann an taigh-eiridinn ann an Dùn Èideann ann an 1958 agus chaidh a tìodhlacadh anns an Òban
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Tha Ceòl ’s Craic agus Gaels le Chèile ann an com-pàirteachas le Celtic Connections a’ toirt thugaibh cuirm-chiùil a’ comharrachadh a’ chultair a tha co-roinnte eadar Alba agus Èirinn.
Is e còmhlan ùr brosnachail a th’ ann an Las (a’ ciallachadh cur thuige) a’ nochdadh cuid de na prìomh chluicheadairean anns an t-saoghal ciùil co-aimsireil Ceilteach. Tha iad a’ rannsachadh cheanglaichean cultarach co-roinnte Alba agus Èirinn tro cho-obrachaidhean dannsa/ciùil brosnachail agus òrain Ghàidhlig/Ghaeilge. Ann an còmhlan Las, tha Joy Dunlop, Edel Ní Churraoin, Gráinne Brady, Suzanne Houston agus Catherine Ní Shuilleabháin.
Tha Causeway Trio a’ toirt an stoidhle gun choimeas aca fhèin gu ceòl traidiseanta Albannach. Le buaidh meanbhachas, jazz, ceòl Braisilianach agus ceòl na h-Eòrpa an Ear, tha iad a’ cruthachadh fuaim do-chreidsinneach a tha aig an aon àm ùr ach glè aithnichte, air iomradh le Alexander McCall Smith mar “spreadhadh de cheòl atmhor aoibhneach.”
Is e fìdhlear is seinneadair seann nòs ainmeil à Baile Átha Cliath a th’ ann an Róisín Chambers, a tha air fàs suas ’s i bogte ann an cultar Gaeilge. Ged a tha i fo bhuaidh stoidhle Chonamara, tha Róisín ga meas fhèin mar sheinneadair is chluicheadair seann nòs ann an stoidhle Bhaile Átha Cliath agus tha i air mòran duaisean a chosnadh aig tachartasan cultarach air feadh na h-Èireann.


text:
Kl. Ianair, Anno Domini .dcccc. xl. 4., alias .dcccc. 45.
Secc mór anaicenta comtar suirsi na locha & na h-aibhne.
Gaill Locha Echoch do marbad la Domnall m. Muirchertaigh & lia brathair, .i. Flaithbertach, & orgain a loingsi.
Mael Tuile m. Dunain, comarba Tigernaigh & Cairnigh, secura morte moritur.
Aurchath m. Murcadha, ri Iarthair Connacht.
Mael Duin m. Gairbith, secnap Aird Macha.
Blacáir do thelcudh Atha Cliath & Amlaibh tara eisi.
Drem do muinntir h-Oi Chanannan do marbad do Conghalach & Amlaibh Cuarain i Conaillibh.


text:
Funza
'S e fear dhe na 116 bailtean ann an Cundinamarca,[1] Coloimbia. Tha e suidhichte anns an sgìre Sabana Occidente aig 24km bho Bhogotá. Chaidh am baile a stèidheachadh ann an 1600.
Tha am facal Funza a’ ciallachadh fireannach neartmhor is 's e facal Tùsanach a th' ann. Tha am baile am broinn a’ Cheàrn chathaireil Bhogotá, a-rèir a’ chunntas-sluaigh 2005. 'S e Funza an 68mh baile as motha na dùthcha.[2]
Susbaint
Sluagh a' bhaile[deasaich | deasaich an tùs]
Ged a tha 61,380 nan tàmh anns a' bhaile, chan eil ach 4,270 dhuibh a' fuireach anns na sgìrean dùthchasail am broinn crìochan a' bhaile.[3] Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.[4] Air adhbharan trioblaidean poilitigeach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail. 'S e am baile leis an dlùths taobh àireimh-sluaigh as motha anns an dùthaich.
Taobh chinnidh, 's e daoine geala a th' ann a' mhòr-chuid dhe na daoine ann an Funza (is mòran dhuibh mestizos), tha 0.2% dhe Tùsanaich agus tha 0.7% dhe daoine le freumhan ann an Afraga. 'S urrainn dhan 95% dhe na daoine ann an Funza leughadh agus sgrìobhadh. A tuilleadh air sin, tha fòn aig an taigh aig 64.2% dhe na dachannan.[5]
Fèisean[deasaich | deasaich an tùs]
Thathar a’ cumail am iomadach seòrsa dhe fhèis ann am Funza. Chithear fèilltean caitligeach, leis gur e dùthaich le mòr-chuid Chaitligeach a th' ann fhathast,[6] fèisean na stàite agus tachartasan ionadail a sheallas cho làidir 's tha beairteas cultarail na dùthcha.
- Fèis na Neo-eisimeileachd: 20mh An t-Iuchar.
Daoine Ainmeil[deasaich | deasaich an tùs]
Chaochail Diego Lemos an seo ann an 1908
Turasachd[deasaich | deasaich an tùs]
- Obair-ciùird: Clò ann an olann ùr agus crochet, slapagan cruthaichte air seann bhòtannan agus rudan glainne.
- Seipeil an Naoimh Mhàrtainn
- Talla a' Chultair
- Àros Catama
- Àros Ramada
- Boglaichean Gualí
- Taigh-tasgaidh a’ Pharraist
Ciamar a ruigeas tu[deasaich | deasaich an tùs]
- Bho Bhogotá: Aig stèisean 80 an TransMilenio, thoir am bus dùthchasail. Tha busaichean dùthchasail eile rim faotainn ann an Avenida Centenario aig Avenida de Las Américas cuideachd.
- Bho Bhogotá tro Fhontibón: Thoir am bus ann an Avenida Centenario aig Avenida Boyacá.
Iomraidhean[deasaich | deasaich an tùs]
- ↑ Mapa na Roinne
- ↑ Bailtean as motha na dùthcha
- ↑ Figearan Oifis a' Chunntas-sluaigh
- ↑ Cololmbia Virtual
- ↑ Bileag fhiosrachaidh DANE
- ↑ Country Studies: Colombia


text:
Salamanca
'S e baile mòr eachdraidheil air an àirde an iar-thuath na Spàinne a th’ ann an Salamanca (IPA: salaˈmaŋka, Fraingis: Salamanque, Laideann: Salamantica). Tha e suidhichte aig 795m os cionn ìre na mara,[1] ri taobh na h-Aibhne Tormes, anns an Sgìre (Spàinntis: Provincia) Salamanca fhèin, anns a’ Choimearsnachd le Fèin-riaghladh (Spàinntis: Comunidad Autónoma) Castilla y León, faisg air na crìochan leis A' Phortagail, 171km air falbh bho Mhadrid, prìomh-bhaile na dùthcha, 655km bho Bharcelona agus 400km bho Shevilla.[2] Tha 154,462 daoine a’ fuireach anns a’ bhaile,[3] an 44mh baile na dùthcha.[4] Chaidh oilthigh a stèidheachadh ann an Salamanca ann an 1218, am fear as aosmhoire na Spàinne. Chaochail an Ceimigear Wendell Meredith Stanley an seo ann an 1971.
Susbaint
Freumhan an ainm[deasaich | deasaich an tùs]
'S ann connspaideach 's a tha freumh-fhaclachd an ainm. B' e Helmantike (Gàidhlig: Tìr na Geaslanachd) a chanadh na Greugaich ris, agus sgrìobh Ptolomaidh gu robh dùn Ceilteach an seo air an robh Salmatica/Salmantica.[5] Sgrìobhadh Livius Hermandica e. Tha teòiridh caran ùr ann, a tha a' dearbhadh gur e ath a th' anns an eileamaid sala- (mar Salas de los Infantes ann am Burgos no Salas de Pallars ann an Lleida),[6] ged nach eil mòran dhaoine a' gabhail ri sin fhathast. Tha cruth na tìre a' gabhail ris an teòiridh ùr.
Eachdraidh[deasaich | deasaich an tùs]
Chuireadh ainm a’ bhaile air an roinn nuair a chaidh a stèidheachadh ann an 1833.[7] Thuit am baile dha na reubaltaich Faisisteach beagan an dèidh an ar-a-maich an aghaidh an Riaghaltais aig toiseach tòisichidh Cogadh Sìobhalta na Spàinne ann an 1936.[8]
Daoine Ainmeil[deasaich | deasaich an tùs]
- Zacarías González (1922 – 2003): Dealbhadair.
- Carmen Martín Gaite (1925 – 2000) Sgrìobhadair.
- Aníbal Núñez San Francisco (1944 – 1987): Bàrd.
- Pedro Gutiérrez Moya (1952): Taireabhadair.
- Silvia Alonso (1989): Actair.
Bailtean Co-cheangailte[deasaich | deasaich an tùs]
- Brugge[9]
- Buenos Aires
- Coimbra[10]
- Gijón [11]
- Las Palmas de Gran Canaria [12]
- Nîmes[13]
- Würzburg[14]
Iomraidhean[deasaich | deasaich an tùs]
- ↑ Mongabay
- ↑ Distance Calculator
- ↑ Cunntas Sluaigh na Spàinne
- ↑ Bailtean na Cruinne
- ↑ Moyas Díez T., Salamanca: guías de turismo de Castilla y León, Ediciones Grepheus, 2007, ISBN 84-87473-34-2
- ↑ Tertulia Arqueológica
- ↑ Ethnoterritorial Concurrence and Imperfect Federalism in Spain
- ↑ Hurtado V., La Sublevación, 2010, Barcelona: DAU. ISBN 978-84-936625-6-1
- ↑ Stad Brugge
- ↑ Cidade de Coimbra
- ↑ Ayuntamiento de Gijón
- ↑ Ayuntamiento de Las Palmas
- ↑ Ville de Nîmes
- ↑ Stadt Würzburg


text:
1 an t-Iuchar
'S e 1 an t-Iuchar an 182mh latha dhen bhliadhna a rèir a' Mhìosachain Ghriogaraich (183mh ann am bliadhna-leum). Tha 183 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1916 - a' chiad latha de Bhlàr an Somme (a bha a' mairsinn gus 18 an t-Sultain); chaochail gu bhith 20,000 saighdearan Airm Bhreatannaich, a bu mhotha san eachdraidh an Airm.
- 1991- Chuir às gu oifigeil dhan Cho-aonta Warszawa ann am Pràg.
- 1999 - chaidh Pàrlamaid na h-Alba ath-nuadhaichte fhosgladh; bha cuid a bu mhotha de chumhachdan aig Oifis na h-Alba a' thoirt thairis do Riaghaltas na h-Alba.
Breithean[deasaich | deasaich an tùs]
- 1743 - Martin Heinrich Klaproth, ceimigear às a' Ghearmailt
- 1902 - José Luis Sert, ailtire à Barcelona.
- 1926 - Robert Fogel, eaconamaiche às na Stàitean Aonaichte.
- 1941 - Myron Scholes, eaconamaiche à Canada.
Bàsan[deasaich | deasaich an tùs]
- 1782 - Charles Watson-Wentworth, 2nd Marquess of Rockingham, prìomh-mhinistear na Breatainn.
- 1824 - Lachlann MacGuaire, riaghladair New South Wales 1810-1821, "Athair Astràilia" (r. 1762).
- 1843 - Domingo Caycedo Santamaría ann am Bogotá. Fear-poileataigs à Coloimbia.
- 1927 - Pedro Nel Ospina Vásquez ann am Medellín. Fear-poileataigs à Coloimbia.
- 1974 - Juan Domingo Perón, ann am Buenos Aires. Saighdear agus deachdaire às an Argantain.
- 1997 - Robert Mitchum, cleasaiche à Connecticut, na Stàitean Aonaichte.
- 2004 - Marlon Brando, actair Aimeireaganach.


text:
- TIOTAL
- Sanas Taigh-cluiche Inbhir Nis airson na dealbh-chluich èibhinn 'John Bull'
- EXTERNAL ID
- Z_GB232_D313_16
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1840an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4695
- KEYWORDS
- taighean-cluiche
sanasan dealbhan-cluiche
sanasan taighean-cluiche
dealbhan-cluiche
bròn-chluich
baoth-chluich
òran
dannsa
cleasaichean
ban-chleasaichean
dràma
actairean
cluicheadairean
Sanas Taigh-cluiche Inbhir Nis airson Diciadain an 29mh Òg-mhìos 1842. Thòisich am feasgar leis a' chomadaidh 'John Bull' agus thàinig dannsa is òran èibhinn bho Mhgr MacThòmais agus Mgr Watkins as a dhèidh. Chaidh an comadaidh 'His Last Legs' a shealltainn airson crìoch a chur air cùisean. Chluich Mgr Daly 'Mr O'Callaghan' (fear aig an robh duilgheadasan air a chasan).
Thòisich taisbeanadh na h-oidhche aig 7:30f agus bha prìsean nan suidheachan eadar tasdan anns a' ghaileiridh agus trì tasdanan anns na bocsaichean. Tha na briathran Laideann 'Vivant Regina Et Princeps' ('Beath' Fhada dhan Bhànrigh 's dhan Phrionnsa'), sgrìobhte aig bonn an t-sanais, mun Bhànrigh Bhictoria agus Prionnsa Albert.
Thathar ag ràdh gu robh a' chiad taigh-cluiche ann an Inbhir Nis ann an 1805 agus gun robh e air an t-sràid air an robh 'Lànaig an Taigh-cluiche' uaireigin, faisg air Sràid Inglis


text:
28 an t-Samhain
'S e 28 an t-Samhain an 332mh latha dhen bhliadhna a rèir a' Mhìosachain Ghriogaraich (333mh ann am bliadhna-leum). Tha 33 làithean air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1912 - Fhuair Albàinia a chuid neo-eisimeileachd bho Ìompaireachd nan Otomanach.
- 1960 - Fhuair Moratainia a chuid neo-eisimeileachd bhon Fhraing.
- 1990 - Deireadh rèim Mhargaret Thatcher mar Prìomh-mhinistear na Rìoghachd Aonaichte.
Breithean[deasaich | deasaich an tùs]
- 1757 - William Blake, ann an Lunnainn (Sasainn). Bàrd agus peantair.
- 1953 - Alistair Darling, ann an Lunnainn. Fear-poileataigs.
- 1984 - Marcas Mac an Tuairneir, sgrìobhadair Sasannach.
Bàsan[deasaich | deasaich an tùs]
- 1954 - Enrico Fermi, ann an Chicago, Illinois. Fiosagaiche às an Eadailt.
- 2010 - Leslie Nielsen, ann am Fort Lauderdale, na Stàitean Aonaichte. Cleasaiche à Canada.


text:
- TIOTAL
- 54487 ann an Inbhir Pheoofharain, An t-Iuchar 1959
- EXTERNAL ID
- PC_HRS_TRAINS_003_423
- ÀITE
- Inbhir Pheofharain
- SIORRACHD/PARRAIST
- ROS: Inbhir Pheofharain
- DEIT
- An t-Iuchar 1959
- LINN
- 1950an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28425
- KEYWORDS
- locomotaibhean
Comann Rèile na Gàidhealtachd
HRS
trèanaichean
54487 ann an Inbhir Pheofharain san Iuchar 1959.
Chaidh 54487, locomotaibh smùide 0-4-4, a thogail dha Rèile Chaledonia ann an 1921 a rèir dealbhachadh le Uilleam Pickergill. Chaidh a h-àireamhachadh CR 82. An dèidh a' bhuidhneachaidh b' e LMS 14487 a bh' oirre. Aig an àm a chaidh an rèile do sheilbh na stàite ann an 1948 bha i stèidhichte aig seada Inbhir Nis. Chaidh a toirt a-mach à seirbheis sa Mhàrt 1961 agus fhuaireas cuidhteas i an ath mhìos.


text:
- TIOTAL
- Eas Chearraidh eadar Loch Ma Ruibhe agus Geàrrloch
- EXTERNAL ID
- QZP40_CARD_0561
- ÀITE
- Eas Chearraidh
- SGÌRE
- Geàrrloch
- SIORRACHD/PARRAIST
- ROS: Geàrrloch
- LINN
- 1940an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32486
- KEYWORDS
- cairtean-puist
aibhnichean
Loch na h-Oidhche
easan
dealan-uisge
ionadan cumhachd
Uilleam Logan
loidhnichean adhair
Logan Air
Drochaid Tatha
tubaistean adhair
Dùn Eun
neamhnaidean
feusgain
Suim Shònraichte Shaidheansail
Glèidhteachas
Anns a' chairt-phuist seo, chithear Eas Chearraidh tha eadar Loch Ma Ruibhe agus Geàrrloch.
Tha Abhainn Chearraidh a' sruthadh beagan is trì mìle bho Loch na h- Oidhche do Loch Gheàrrloch ann an Taobh Siar Rois. Tha ainm na h-aibhne a' tighinn às an t-seann Lochlannais airson 'frìth-choille'. Tha ceann shuas na h-aibhne a' sruthadh tro chlais mhòr dhomhainn agus anns na 1950an, chaidh stèisean cumhachd dealan-uisge a thogail air an abhainn, a' cleachdadh cumhachd Eas Chearraidh. Chruthaich e dealan don choimhearsnachd an toiseach ach tha e a-nis mar phàirt den lìonradh dealain nàiseanta. Mar thoradh air seo, tha sruth an easa air a dhol an lughad gu mòr bho chaidh an dealbh seo a thogail.
B' e Uilleam Logan (1913-1966) cunnradair pròiseact stèisean cumhachd Eas Chearraidh. B' esan ceannard na companaidh togail Duncan Logan Earr. às a' Bhlàr Dhubh, a tha ainmeil mar chunnradairean Drochaid Thatha. Stèidhich Uilleam Logan a' chompanaidh Loganair ann an 1962. Thòisich i mar sheirbheis tagsaidh adhair eadar eileanan ach choisinn i cliù mar loidhne adhair na h-Alba agus tha i a-nis a' frithealadh lìonradh de shlighean air tìr-mòr agus eadar eileanan. Chaidh Uilleam Logan a mharbhadh san Fhaoilleach 1966 nuair a thuit itealan air an robh e a' siubhal gu talamh air Dùn Eun faisg air Inbhir Nis.
Tha fear de na co-chruinneachaidhean as lìonmhoire de mhadaidhean-uisge anns an Rìoghachd Aonaichte aig ceann shìos Abhainn Chearraidh agus tha e air fear de na h-àiteachan as pailte sa bheil an gnè bheathaichean seo, a tha an dà chuid tearc agus ann an cunnart. Mar thoradh air seo, thathar air inbhe mar Ionad de Shuim Shònraichte Shaidheansail agus mar Ionad Sònraichte Glèidhteachais a thoirt do dh'Abhainn Chearraidh. Tha dìon aig madaidhean-uisge anns an Rioghachd Aonaichte fo Achd Fiadh-bheatha is Sgìrean Dùthchail 1981. Tha an abhainn ainmeil cuideachd airson iasgach nam bànag is a' bhradain


text:
- TIOTAL
- Re-Collecting Home - audio clips 7
- EXTERNAL ID
- HLH_IMAG_RECOLLECTING_HOME_AUDIOS_08
- DEIT
- An Dàmhair 2012
- LINN
- 2010an
- CRUTHADAIR
- Mike Rattenbury
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis/Taigh-eiridinn na Gàidhealtachd
- AITHNEACHADH MAOINE
- 2466
- KEYWORDS
- eachdraidh shòisealta
cuimhneachain
Anns an t-sreath seo de ghearraidhean, tha Mike Rattenbury a' bruidhinn mu iuchraichean agus glasan a bha air an dèanamh le làimh, agus tha e a' beachdachadh mu bheatha luchd-caitheamh chlogaichean.
Chaidh na clàraidhean seo a dhèanamh rè sreath de bhùthan-obrachaidh a chaidh a chumail aig Taigh-tasgaidh Inbhir Nis san Dàmhair 2012. Leasaich agus ghlèidh euslaintich, luchd saor-thoileach agus buill den luchd-obrach taisbeanadh timcheall air a' chuspair "home".
Thug an taisbeanadh ri chèile cuimhneachain dhaoine, eòlas-beatha, lèirsinnean agus freagairtean cruthachail còmhla ri nithean bho na cruinneachaidhean aig Taigh-tasgaidh Inbhir Nis agus Tasglann Deilbh Camara na Gàidhealtachd, a' mhòr-chuid dhiubh nach deach a thaisbeanadh roimhe, gus taisbeanadh air leth a chruthachadh.
B' e pàirt de "Luminate: Scotland's Creative Ageing Festival" a bh' anns an taisbeanadh.


text:
Hartford
'S e prìomh-bhaile Chonnecticut a tha ann an Hartford. 'S e cuideachd an dàrna baile as motha a tha anns an stàit an dèidh Bridgeport. Tha e suidhichte san àirde a tuath na stàite air bruach an Abhainn Chonnecticut.
Anns a' bhliadhna 2006 bha 124,512 duine a' fuireach an seo.
Susbaint
Eachdraidh eile[deasaich | deasaich an tùs]
Chaidh am baile a stèidheachadh ann an 1784.
Daoine Ainmeil[deasaich | deasaich an tùs]
- Harriet Beecher Stowe, ùghdar, (1811-96)
- Katharine Hepburn, actair, (1907-2003)
Bailtean Co-cheangailte[deasaich | deasaich an tùs]
- Bydgoszcz, A' Phòlainn
- Caguas, Puerto Rico
- Floridia, An Eadailt
- Freetown, Siarra Leòmhann
- Hertford, Sasainn
- Mangualde, A' Phortagail
- Morant Bay, Iaimeuca
- Ros Mhic Thriùin, Èire
- Ocotal, Niocaragua
- Tesalònica, A' Ghrèig
- Dongguan, An t-Sìn


text:
Tannara Mhòr
'S e Tannara Mhòr (Beurla: Tanera More) an t-eilean as motha anns na h-Eileanan Samhraidh. Tha i suidhichte ann an inbhir Loch Bhraoin. Tha i cho mòr ri 310 heactair (1.2 mìle ceàrnagach). Anns a’ bhliadhna 2001 bha còignear a’ fuireach an seo. Tha oifis a’ phuist is cafaidh ann, agus tha tuathanach bradain ann.
Chan eil rathaidean air an eilean, tha slighe a-mhàin a’ dol timcheall a’ bhàidh ris an canar “the Anchorage”. Tha an slighe a’ tòiseachadh san àird an ear-thuath an eilein aig Rubh' Àird na Goine, a’ dol sìos chun a' chidhe gu Garadheancal san àird an ear-dheas. Tha bàtaichean a’ dol eadar an eilean agus Aichillidh Bhuidhe, a tha mu 1.5 mìle air falbh san tìr–mòr Alba.
'S e Meall Mòr (124 meatair) a’ bheinn as àirde ann an Tannara Mhòir.
Thàinig an t-ainm Tannara bhon Seann Lochlannais, tha e a’ ciallachadh: "Eilean arcasaidh".[1]
Bhon bhliadhna 1970 bidh an Summer Isles Philatelic Bureau a’ foillseachadh stampaichean às an eilean fhèin airson nam mìltean de na luchd-turais a tha a’ tadhail air Tannara Mhòir gach bliadhna. [2]
Litreachas[deasaich | deasaich an tùs]
Anns na 1930an bha Frank Fraser Darling, neach-glèidhteachais nàdair, a’ fuireach ann an Tannara Mhòir airson dà bhliadhna. Sgrìobh e an leabhar "Island Years" (foillsichte ann an 1940) mun àm ud.
Iomraidhean[deasaich | deasaich an tùs]
- ↑ Iain Mac an Tàilleir, "Placenames", duilleag 111, Pàrlamaid na h-Alba
- ↑ Oifis a' phuist Tannara Mhòir
Ceanglaichean a-mach[deasaich | deasaich an tùs]
- Iomraidhean nam mapaichean airson comharradh-clèithe: NB 987 075
- Duilleag oifigeil nan Eileanan Samhraidh
Càrn Iar • Càrn Deas • Càrn nan Sgeir • Eilean a' Bhotail • Eilean a' Bhuic • Eilean a' Chlèirich • Eilean a' Chàr • Eilean Dubh • Eilean Fada Mòr • Eilean nan Eich • Eilean Mhàrtainn • Eilean Mullagrach • Eilean Ruisteil • Glas-leac Beag • Glas-leac Mòr • Meall nan Gabhar • Sgeir nam Feusgan • Tannara Bheag • Tannara Mhòr


text:
Lide
Tha na lidean a' gabhail ruithim dhan chainnt. Mar as àbhaist, tha aon fhuaimreag agus aon no nas motha connragan a' dèanamh aon lide (me "ràdh"). Uaireannan, ge-tà, tha dà fhuaimreag ann, riutha an canar dà-fhoghar ("cainnt").
Bha daoine a' sgrìobhadh le samhlaidhean airson lidean an dèidh a' sgrìobhadh le samhlaidhean airson faclan buileach (na pioctagraman), ach roimhe sgrìobhadh le samhlaidhean airson foghair air leth, mar tha sinn an-diugh. Tha a' chiad eisimpleirean dheth air bùird bhon dùthaich aosda Sumer, air an sgrìobhadh mu 2800 RC.
Anns na cànanan Ind-Eòrpach, tha faclan le aon, dà ("pean-sail") no trì lidean ("li-tri-chean") cumanta gu leòr, agus tha faclan annta le ceithir no nas motha lidean ("cà-na-na-chas") cuideachd. Tha cànanan ann, ge-tà, anns a tha dìreach aon lide aig a h-uile facal, me Bhietnamais, agus cànanan anns a tha faclan le mòran lidean glè chumanta, me Gearmailtis (an cuid as motha dhiubh nam faclan fillte).


text:
Urk
‘S e baile, sgìreachd (Duitsis: gemeente) agus seann eilean eadar Lelystad agus Meppel, ann an cridhe nan nan Tìrean Ìsle a th' ann an Urk. Tha e suidhichte ri taobh Loch IJsselmeer, dìreach 1m os cionn ìre na mara,[2] anns an roinn (Duitsis: Provincie) Flevoland, 58km air falbh bho Amsterdam (prìomh-bhaile na dùthcha), 113km bho Rotterdam, 137km bho Eindhoven, 109km bho Den Haag agus 71km bho Utrecht.[3] Tha 19,179 duine a' fuireach ann.[4] Chaidh Urk a chlàradh airson a' chiad turas ann an 966 mar Urch. 'S e eilean ann an Loch Almere a bh'ann Urk gu ruige 1939 nuair a thogadh cabhsair dhan eilean agus, mean air mhean, thogadh talamh ùr mu timcheall a' bhaile, air a bheil Noordoostpolder. Dh'atharraich Urk bho Overijssel gu Flevoland ann an 1986.
Daoine Ainmeil[deasaich | deasaich an tùs]
- Appie Baantjer (1923 - 2010): Neach-poileataigs agus Sgrìobhadair.


text:
- TIOTAL
- Map de Sgoiltean nam Ban sa Ghàidhealtachd is sna h-Eileanan
- EXTERNAL ID
- QZP40_21935_P690A
- ÀITE
- Ghàidhealtachd is sna h-Eileanan
- DEIT
- 1893
- LINN
- 1890an
- CRUTHADAIR
- W & A K Johnston
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31769
- KEYWORDS
- eaglaisean
Dealachadh
Eaglais Shaor
Eaglais Stèidhichte
clèireachd
mapaichean
zoomable
deilbh leudachail
Tha am map seo a' sealltainn 'the localities occupied by the Ladies' Schools in the Highlands and Islands of Scotland.'
Chaidh Comann Mhnathan Dhùn Èideann a stèidheachadh ann an 1850. Bha e airson taic a thoirt gus Sgoiltean na h-Eaglaise Saoire a stèidheachadh sa Ghàidhealtachd. A bharrachd air taic a thoirt do dh'fheuman eaconomach, innteachail is spioradail an t-sluaigh, bheireadh na sgoiltean cothrom do dh'fhir òga le Gàidhlig a dhol a-steach dhan mhinistrealachd. Bhiodh na h-oileanaich aig clasaichean sa gheamhradh, ach on Ghiblean dhan fhoghar bhiodh iad a' teagasg ann an sgoiltean na h-Eaglaise Saoire air a' Ghàidhealtachd.
Dh'fhiach Achd a' Chùl-taice (Patronage Act) ann an 1712 ri siostam cùl-taice a chur air ais ann an Eaglais na h-Alba. Bha seo a' ciallachadh gum biodh an t-uachdaran ionadail, is chan e an sluagh, a' taghadh ministear na h-eaglaise. Cha do chòrd seo idir ris na coithionalan, oir gu math tric cha b' ann air feuman a' choithionail a bhiodh smuaintean an uachdarain. Ann an 1843, dh'adhbharaich a' chomhstrì seo sgaradh san eaglais. Dh'fhàg faisg air 500 ministear Àrd-sheanadh Eaglais na h-Alba gus Eaglais na h-Alba Saor ('s e Eaglais Shaor na h-Alba a bh'oirre a-rithist) a chur air bhonn.
Bha obair mhòr air thoiseach air an Eaglais Shaor gus eaglaisean, mansaichean, sgoiltean is ministearan a thoirt do gach coithional.
Tha am map seo on leabhar 'Annals of the Disruption; with extracts from the narratives of Ministers who left the Scottish Establishment in 1843', leis an Urr Tòmas Mac illeDhuinn (1893)


text:
- TIOTAL
- Faileasan, Loch Mealt, An t-Eilean Sgitheanach
- EXTERNAL ID
- QZP40_CARD_2636
- ÀITE
- Loch Mealt
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Cille Mhoire
- LINN
- 1930an
- CRUTHADAIR
- J Valentine & Co.
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34539
- KEYWORDS
- loch
eas
'S e loch beag a th' ann an Loch Mealt faisg air a' chosta annasach chreagach aig rubha taobh an ear Thròndairnis. Chan eil an t-uisge ciùin a chithear anns an dealbh seo daonnan cho rèidh. Aig amannan bithidh Eas Mealt a th' air a' chosta air a shiabadh suas taobh an stalla, a' cur steallan tarsainn an rathaid agus air ais dhan loch


text:
- TIOTAL
- Prionnsa na Cuimrigh a' faighinn Saorsa Inbhir Nis, 1931
- EXTERNAL ID
- GB232_D375_P012
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 26 An t-Ògmhios 1931
- LINN
- 1930an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 8101
- KEYWORDS
- turasan rìoghail
Eideard VII
Air 26 Ògmhios 1931, thadhal a Mhorachd Rìoghail Eideart, Prionnsa na Cuimrigh, air Inbhir Nis far an deach Saorsa a' Bhorg Rìoghail a thoirt dha. Shiubhail e eadar Dùn Èideann is Dùnaidh air itealan aotrom agus chaidh e an uair sin a dh'Inbhir Nis ann an càr còmhla ris a' Mhorair MhicShimidh. Às dèidh dha a dhol do dh'ionad-obrach a' Mhorair MhicDhonnchaidh airson shaighdearan ciorramach, sgrùd e buidheann de 400 ball den Lègion Bhreatannaich agus de sheann shaighdearan ann am Pàirce Farraline. Dh'fhosgail e an uair sin Talla-cuimhneachaidh a' Bhaintighearna Maud Lawson ann an Sràid a' Bhanca. Chaidh an t-seirbheis Saorsa a chumail ann an Taigh-dheilbh a' Phlayhouse ann an Sràid an Acadamaidh. Chaidh fàilte a chur air le Feachd Urraim bhon 4mh/5mh agus 6mh Buidhnean-catha (Feachd na Dùthca) de na Sìophortaich. Bha Saighdearan à Siorrachd Rois air an taobh dheas, à Gallaibh is Cataibh anns a' mheadhan agus à Moireabh air an taobh chlì. Anns an dealbh seo, chithear am prionnsa a' sgrùdadh na feachd. Tha an Caiptean SK Frisean MC còmhla ris. Chithear am Fo-cheannard JG MacDhòmhnaill ri aghaidh na deilbhe. Às dèidh na seirbheis, chaidh dìnnear a chumail do Shaoranach ùr Inbhir Nis leis a' Phròbhaist MacEòghainn agus Comhairle a' Baile ann an Talla a' Bhaile. Air an fheasgair, chuir Prionnsa na Cuimrigh blàth-fhleasg air a' charragh-chuimhne cogaidh ann an Gàraidhean Chavell agus an uair sin, choisich e thar na drochaid-chrochaidh gus roinn rèidieolas ùr fhosgladh. Chaidh am prionnsa an uair sin do dh'Armlann nan Sìophortach ann an Dùn Deòrsa, far an deach an luchd-obrach is na saighdearan ùra a thoirt còmhla airson sgrùdadh. Chuir e crìoch air an latha trang seo le geama goilf ann an Inbhir Narann.
(Chaidh am fiosrachadh seo a thoirt seachad le Taigh-tasgaidh Rèisimeideach nan Gàidheal, Dùn Deòrsa).


text:
Episodes
All »
You are up to date!
-
2 episodes2 episodes
-
October 2, 2008A nostalgic look at some of Gaelic TV's finest moments. Linking each theme to a letter from the Gaelic alphabet, a variable feast of clips from programmes over the past 4 decades will be shown, and commented on by some of Gaeldom's best known faces! Presented by Tony Kearney. Suil air ais air cuid dhe phriomh phrograman telebhisean na Gaidhlig. Ceangailte ri litrichean na h-aibidil Gaidhlig, theid measgachadh sonraichte a shealltainn air cuspairean thairis air an da fhichead bliadhna a dh' fhalbh 's le beachdan bho cuid de chraoladairean ainmeil na Gaidhealtachd. Air aithris le Tony Kearney.Series Finale
October 2, 2008Series FinaleA nostalgic look at some of Gaelic TV's finest moments. Linking each theme to a letter from the Gaelic alphabet, a variable feast of clips from programmes over the past 4 decades will be shown, and commented on by some of Gaeldom's best known faces! Presented by Tony Kearney. Suil air ais air cuid dhe phriomh phrograman telebhisean na Gaidhlig. Ceangailte ri litrichean na h-aibidil Gaidhlig, theid measgachadh sonraichte a shealltainn air cuspairean thairis air an da fhichead bliadhna a dh' fhalbh 's le beachdan bho cuid de chraoladairean ainmeil na Gaidhealtachd. Air aithris le Tony Kearney.No links available
-
September 25, 2008Sùil air ais air cuid de phrìomh phrògraman telebhisean na Gàidhlig. Ceangailte ri litrichean na h-aibidil Gàidhlig, thèid measgachadh sònraichte a shealltainn air cuspairean thairis air an dà fhichead bliadhna a dh'fhalbh, le beachdan bho chuid de chraoladairean ainmeil na Gàidhealtachd. Air aithris le Tony Kearney. A nostalgic look at some of Gaelic TV's finest moments. Linking each theme to a letter from the Gaelic alphabet, a variable feast of clips from programmes over the past 4 decades will be shown, and commented on by some of Gaeldom's best known faces! Presented by Tony Kearney.Series Premiere
September 25, 2008Series PremiereSùil air ais air cuid de phrìomh phrògraman telebhisean na Gàidhlig. Ceangailte ri litrichean na h-aibidil Gàidhlig, thèid measgachadh sònraichte a shealltainn air cuspairean thairis air an dà fhichead bliadhna a dh'fhalbh, le beachdan bho chuid de chraoladairean ainmeil na Gàidhealtachd. Air aithris le Tony Kearney. A nostalgic look at some of Gaelic TV's finest moments. Linking each theme to a letter from the Gaelic alphabet, a variable feast of clips from programmes over the past 4 decades will be shown, and commented on by some of Gaeldom's best known faces! Presented by Tony Kearney.No links available
-
With SideReel you can...
Track your favorite shows
Choose from 21,000 shows
Earn badges for watching


text:
A' Bhealaruis
'S e dùthaich anns an Roinn-Eòrpa an ear a tha anns a' Bhealaruis[1] neo Bealoruisia[2] no Bealaruis[3], no Bealarus.[4] (Ainm oifigeil: Poblachd na Bealaruise.[1])
Tha an Ruis gun ear, an Ucràin gu deas, a' Phòlainn agus Laitbhia agus Liotuàinia gu tuath. 'S e Minsk am prìomh bhaile.
Eachdraidh[deasaich | deasaich an tùs]
Tùsan[deasaich | deasaich an tùs]
- ↑ 1.0 1.1 Belarus ann Am Faclair Beag
- ↑ Dùthchannan ag SMO
- ↑ Map-balla an t-Saoghail, Stòrlann Nàiseanta (2003), ISBN 0007692714
- ↑ Atlas Sgoile Oxford le Stòrlann Nàiseanta, Oxford University Press (2010)


text:
Bloemfontein
'S e prìomh-bhaile breithneachail Afraga a Deas a tha ann an Bloemfontein. Ach tha dà phrìomh-bhaile eile ann: Cape Town (reachdail) agus Pretoria (riochdail).
Thàinig an t-ainm Bloemfontein bhon cànan Afrikaans agus Duitseis: "Bloem ontsprong". Tha sin a' ciallachadh fuaran nan flùraichean. Tha far-ainm eile air: Baile nan Ròsan.
Tha Bloemfontein suidhichte ann am meadhan na dùthcha anns an Highveld. Tha an fharsaingeachd rèidh le beanntan beaga (koppies san Afrikaans) an-siud agus an-seo. 'S e seo an co-chomharran aige: 29° 6’ Deas agus 26° 13’ Ear. Tha mu 369,568 duine a’ fuireach anns a’ bhaile fhèin.
Chaidh Bloemfontein a stèidheachadh le Henry Douglas Warden à Breatainn anns a' bhliadhna 1846.
Rugadh an sgrìobhadair J. R. R. Tolkien an seo anns an 3mh latha den Fhaoilteach, 1892, ach dh’fhàg an teaghlach aige Afraga a Deas ann an 1896, nuair a chaochail athair Tolkien.


text:
Am Morair Loudoun
O Uicipeid
- Rugadh e: 1705
- Bàs: 1782
- Bha e na Dhìlseach aig àm ar-a-mach nan Seumasach 1745-1746.
- Thàinig e, air èiginn, beò slàn às Blàr Sliabh a' Chlamhain, 1745, nuair a chaidh feachd Rìgh Deòrsa a ruagadh le arm nan Seumasach.
- Fhuair e command feachdan Rìgh Deòrsa an ceann a tuath Alba fhad 's a bha a' chuid a bu mhotha dhe na Seumasaich air an triall gu deas. Nuair a thill na Seumasaich, thug iad buaidh air a-rithist aig Dòrnach.
- Aig àm Blàr Chùil Lodair, bha e a' cumail a chinn sìos san Eilean Sgitheanach.
- Às dèidh ar-a-mach nan Seumasach, chaidh a chur gu Aimeireaga a Tuath agus bha e os cionn feachdan Bhreatainn thall an-sin, is e a' cogadh ri na Frangaich.


text:
Danderyd
'S e baile meadhanach air iomall Stockholm, air an àirde an ear na Suaine a th' ann an Danderyd. Tha e suidhichte air Leth-eilean eadar Loch Edsviken agus Loch Störa Värten, aig 22m os cionn ìre na mara,[1] anns an roinn (Suanais: Län) Stockholm,[2] 398km air falbh bho Ghöteborg, 53km bho Uppsala agus 738km bho Bhoden.[3] Chaidh Danderyd a chlàradh airson a' chiad turas ann an 1291 mar Danarö, a tha a' ciallachadh Innis nan Danmhairgeach sa Ghàidhlig (danskarnas' rör). Tha 31,171 duine a' fuireach ann,[4] is iad an fheadhainn as beairtiche na dùthcha, a phàigheas na cìsean ionadail as àirde na Suaine air fad. Tha oifisean a' Chomhairle ann an Djursholm, faisg air Danderyd fhèin.
Freumhan an Ainm[deasaich | deasaich an tùs]
Tha a h-uile coltas ann gur ann à Danarör (Dainmhairgich) agus rjóðr (ruadh) ann an seann Lochlannais a tha an t-ainm.[5]
Eachdraidh[deasaich | deasaich an tùs]
Chaidh an sgìre-riaghlaidh a stèidheachadh ann an 1862. Chaochail an neach-ealaine Hilma af Klint an seo ann an 1944, an t-eòlaiche-comainn, riochdaire dioplòmasach agus tè-poileataigs Alva Myrdal ann an 1986 agus an duine aice an t-Eaconamaiche Gunnar Myrdal, a bhuannaich an Duais Nobel ann an 1974, an seo ann an 1987.[6]
Daoine Ainmeil[deasaich | deasaich an tùs]
- Irina Björklund (1973). Ceòladair.
Iomraidhean[deasaich | deasaich an tùs]
- ↑ Mongabay
- ↑ Nationalencyklopedin
- ↑ Distance Calculator
- ↑ Statistika Centralbyrån
- ↑ Runeberg
- ↑ Alternatives Economiques


text:
- TIOTAL
- Eaglais an Naoimh Clement, Na Hearadh
- EXTERNAL ID
- QZP99_94130_10_01
- ÀITE
- Roghadal
- SGÌRE
- Na Hearadh
- SIORRACHD/PARRAIST
- INBHIR NIS: Na Hearadh
- NEACH-FIOSRACHAIDH
- Leabharlann na h-Alba, Leabharlann Mheadhan Dhùn Èideann
- AITHNEACHADH MAOINE
- 38721
- KEYWORDS
- eaglaisean
cladhan
cinn-cinnidhean
Tha eaglais an Naoimh Clement ann an Ròdal, Na Hearadh, is 's e fear de na pìosan ailtireachd o na meadhan-aoisean as fheàrr anns Na h-Eileanan an Iar. Chaidh a togail anns na 1520an airson Clann 'ic Leòid Na Hearadh is bha na ceannardan aca air an tiodhlaigeadh ann airson iomadh bliadhna.
Bha Clann 'ic Leòid ann an Dùn Bheagain, An t-Eielan Sgitheanach, is chaidh an eaglais a togail aig an àite sna Hearadh a b' fhaisge air Dùn Bheagain. Anns a' bhalla dheas tha uaigh sgeadaichte Alasdair Chroitich, an t-8mh ceannard, o 1528. Tha dealbhan de Chaisteal Dhùn Bheagain, ìomhaighean chràbhach agus den cheannard fhèin air an uaigh.
Ged a bhathar a' cleachdadh an cladh an dèidh an Ath-leasachadh, cha robh an eaglais air a cleachdadh ach le crodh. Chaidh ath-togail dà uair anns na 1780an le Caiptean Alasdair MacLeòid à Beàrnaraigh (an dara uair air sgàth teine) ach cha deach a chleachdadh gus an deach ath-togail le Ban-iarla na Dùin Mhòir ann an 1873. Tha an eaglais an urra ri Alda Eachdraidheil an-diugh
Faodar an dealbh seo a cheannach. Airson tuilleadh fiosrachaidh mu cheannach is mu phrìsean cuir post-d gu:
Edinburgh Central Library


text:
Aon latha às dèidh an t-samhraidh air tòiseachadh gu h-oifigeil ann an ceann a tuath leth-chruinne, tha sinn pròiseil a thaisbeanadh dreach 0.7.5 ar plugan. Tha an dreach seo a 'cur taic airson cànanan ùra a chaidh ainmeachadh mar a' faighinn taic an-diugh le Google Translate – Bengàlach, Gujarati, Kannada, Tamil agus Telugu.
Mus chabhaig a chur ris an fheadhainn chànanan agad blog, cuiribh a chur an cuimhne gu bheil iadsan a 'cleachdadh chànanan an Ajax neach-ionaid ann an òrdugh a bhith ag obair gu ceart, a tha a 'ciallachadh gu bheil iad a chruthachadh eallach air fhrithealaiche agad air a' chiad turas a thachair le eadar-theangachadh ùr sreang (sparradh e a dh'iarraidh an eadar-theangachadh bho Ghoogle). Mar sin, tha roghainn agad, ach tha thu air a bhith fios…
Nas fhaide air barrachd an tionndadh seo a 'cur an roghainn nach Sàraich Riaghailt an default locale le Transposh bhunaiteach cànan, seo giùlan (ùr air 0.7.4) leigeil le luchd-cleachdaidh mu a bhith admin duilleagan ann an cànan aca, ach air an làimh eile 'buaireadh luchd-cleachdaidh a bha ag iarraidh gus rian a chumail air an làraich ann an cànan eadar-dhealaichte seach aca default, mar sin a-nis tha seo rèiteachadh.
Tha sinn cuideachd air piseach a thoirt air an eadar-theangachadh UI, agus an ath roimhe putanan a-nis a shàbhaladh atharrachaidhean a dhèanamh, agus an dialog Cha tèid ath-stèidhichte air a bhith a 'briogadh na putanan.
Tha sinn an dòchas chòrdas riut an tionndadh seo.


text:
- TIOTAL
- LMS 17917 a' tighinn a-steach a' Bhlàr Athall air trèana luchd
- EXTERNAL ID
- PC_HRS_TRAINS_001_184
- ÀITE
- Blàr Athall
- SGÌRE
- A' Ghàidhealtachd / Siorrachd Pheairt
- SIORRACHD/PARRAIST
- PEAIRT: Blàr Athall
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28220
- KEYWORDS
- locomotaibhean
Comann Rèile na Gàidhealtachd
HRS
trèanaichean
LMS 17917 a' tighinn a-steach a Bhlàr Athall air trèana bathair sìos.
B' e ball de locomotaibhean 4-6-0 clas 'Big Goods' aig Rèile na Gàdhealtachd a chaidh a thogail le Sharp Stewart & Co ann an Glaschu ann an 1894 a bh' ann an 17917 (HR 104 roimhe). Chaidh a toirt a-mach à seirbheis san t-Samhain 1939.


text:
- TIOTAL
- Dealbh de Sheumas MacNeacail agus co-obraichdan san arm
- EXTERNAL ID
- PC_WD_PORTREE_004
- ÀITE
- neo-aithnichte
- LINN
- 1940an
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 30227
- KEYWORDS
- Maoir rannsachaidh a' Chogaidh
An dara Cogadh
Feachdan Armaichte
blàir
saighdear
saighdearan
Seo dealbh de Sheumas MacNeacail (anns a' mheadhan) agus dithis charaidean a bha anns an arm còmhla ris. Rinn sgoilearan à Bun-sgoil Phort Rìgh agallamh còmhla ris ann an 2005 mar phàirt de phròiseact 'Maoir rannsachaidh a' Chogaidh'. Bha e anns an arm rè an dara Cogaidh agus ghabh e pàirt ann am Blàr Mhonte Casino ann an 1944


text:
THA an Lanntair, an t-ionad-ealain ann an Steòrnabhagh, a’ comharrachadh 30 bliadhna bho dh’fhosgail e sa Mhàrt 1985. Tha e air a bhith ’na dhachaigh ’s ’na thosgaire do gach seòrsa ealain sna h-Eileanan Siar agus mar mheadhan air iomadh neach agus taisbeanadh cliùiteach a thoirt ann.
’S ged a dh’fhosgail e mar ghailearaidh ann an Talla a’ Bhaile, bha e riamh ’na amas dhan fheadhainn a stèidhich e gum biodh barrachd na dìreach dealbhan gan sealltainn ann. Thuirt Calum MacIllEathain, a bha – còmhla ri Sam Maynard agus Andy Bruce – air cùl a’ bheachd son a chur air chois: “Dh’èirich e á mar a bha an triùir againn air a bhith an sàs san taisbeanadh ‘Grinneas nan Eilean’.
“Bha Grinneas nan Eilean air a chur air chois mar thaisbeanadh fosgailte do dhuine sam bith a bha air son obair a shealltainn. Bha sin a’ dol ann an Talla a’ Bhaile son cola-deug timcheall air 1980. Bha mi fhìn agus Sam agus Andy ’na lùib.
“Dh’obraich e fada fada seachad na bha daoine an dùil. Bha obair-ealain a bha dha-rìribh math air a shealltainn, agus tòrr a bharrachd dheth na bha sinn an dùil. An uair sin bha an t-àite làn daoine fad an ath sheachdain, ’s chaidh an t-uabhas dheth a reic. Bha seo a’ sealltainn dhuinn ann an 1980 gun robh cothrom an seo ’s dòcha nach robh daoine ga thuigs’ gu ruige sin.”
Thòisich iad a’ lorg àite air son gailearaidh fhosgladh, ’s as dèidh chòmhraidhean leis a’ Chomhairle fhuair iad cothrom air rumannan ann an Talla a’ Bhaile. Agus mar a tha Calum fhèin a’ mìneachadh, nuair a fhuair iad an taic a bha dhìth ann an 1985 gus an t-àite fhosgladh, cha robh leithid ann air a’ Ghàidhealtachd no sna h-Eileanan aig an àm. “Sin aon de na rudan a bha mìorbhaileach bhon taobh againne, se sglèat no canabhas glan a bh’ ann. Bha e toirt cothrom dhuinn rudan a dhèanamh nach robh air a dhèanamh roimhe. Chan ann a-mhàin sna h-Eileanan, ach air a’ Ghàidhealtachd air fad, cha robh a leithid a rud ann anns a’ cheann a-tuath. Cha robh a leithid de rud ri lorg anns an dàrna leth de dh’Alba.”
Cha b’ fhada gus an robh barrachd air dìreach na h-ealain lèirsinneach gan taisbeanadh. “Thòisich rudan eile tachairt san Lanntair sa bhad. Nuair a bha sinn a’ beachdachadh air dè seòrs’ àite a bha sinn air son a chruthachadh, se an fheallsanachd a bha sinn a’ leantainn, an rud a bha dha-rìribh a dhìth air na h-Eileanan agus a’ Ghàidhealtachd, rud ris an canadh tu “àite cruthachail”, far am faodadh rudan ùra tachairt, agus far am faodadh rudan tradiseanta tachairt cuideachd. Tha cuimhne agam ag ràdh aig an àm nuair a bha cuideigin a’ faighneachd dè seòrsa sealladh a bh’ againn air an àite, bha mise a’ faicinn àite far am faodadh daoine ás na h-Eileanan a bhith a’ faicinn dealbhan le Picasso air son a’ chiad uair ach cuideachd a bhith faicinn cèilidhean le òrain Ghàidhlig san t-seann nòs a’ dol air adhart ann an suidheachadh mar sin. Bha mi uabhasach toilichte, bliadhna as dèidh sin bha an dearbh rud againn. Taisbeanadh de etchings agus prints cruthachail Picasso, ’s rinn sinn cinnteach gun robh sreath de chèilidhean againn san Lanntair air a’ mhìos sin.”
Ri ùine thigeadh café agus gu leòr de thachartasan ’s de thaisbeanaidhean ainmeil, ’s chaidh togalach a dh’aona-ghnothach a thogail ann an Steòrnabhagh, a dh’fhosgail ann an 2005.
Tha Ruairidh Moireach, a bha ’na stiùiriche air an Lanntair bho dh’fhosgail e ann an 1985, ’s a tha a-nis ’na Cheannard air na h-Ealain Lèirsinneach agus Litreachas aig an Ionad, ag ràdh: “Tha gailearaidh tòrr nas mutha againn a-nis. Tha theatre againn, tha sinn a’ sealltainn films an sin, rud nach deach a dhèanamh ann an Steòrnabhagh bho na 70s no 80s. Tha sinn a’ dèanamh consairtean a tha gu math eadar-dhealaichte, bho ballet gu opera gu jazz gu ceòl tradiseanta. Tha Mòd Nàiseanta air a bhith againne ann an Steòrnabhagh.
“Tha prògram mòr, farsaing agus domhainn de dh’fhoghlam a’ tachairt san ionad. Tha pròiseactan eadar-nàiseanta againn a’ dèanamh ceanglan eadar-nàiseanta. Tha sinn ag obair an-dràsta air pròiseact air Colin MacKenzie, a’ chiad Surveyor General a bh’ aig India. Sann á Steòrnabhagh a bha esan. Tha cruinneachadh mòr againn, agus tha sinn air ceanglan a dhèanamh le leithid a’ V&A, am British Museum agus am British Library. Se pròiseact mòr a tha sin.”
Abair gu bheil dùsgadh air tighinn air na h-ealain sna h-Eileanan Siar bho dh’fhosgail an Lanntair, ’s gu bheil e air sealltainn do dh’àiteachan eile dè a ghabhas dèanamh. Bho adan Donaidh Dòtaman gu Pablo Picasso, bhon t-seann nòs gu còmhlain-chiùil eadar-nàiseanta, tha an Lanntair air soillseachadh a thoirt dha na h-Eileanan.
Tha sreath de thachartasan gu bhith ann a’ comharrachadh 30 bliadhna den Lanntair.


text:
Rannsachadh agus Co-chomhairleachadh
Rannsachadh
Cho math ri teagasg, ’s e rannsachadh fear dhe na prìomh raointean obrach ann an oilthigh. Faodaidh tu obrachadh còmhla ris na h-eòlaichean againn gus stuthan no pròiseasan ùra a chruthachadh dhan bhuidheann agad, sealbh inntleachdail a leasachadh agus na raointean teicnigeach aig a’ ghnothachas agad a thoirt air adhart. Le bhith ag obair leis na sgiobaidhean rannsachaidh againn faodaidh tu feum a dhèanamh dhan ghnothachas agad ach faodaidh tu cothrom a thoirt do dh’oileanaich agus do dh’ollamhan faicinn mar as urrainn dhan obair aca a bhith gu feum na coimhearsnachd san fharsaingeachd.
Co-chomhairleachadh
Tha seo eadar-dhealaichte bho rannsachadh bho nach eil uiread de dh’obair thar-raointean ann ach faodar na h-eòlaichean againn fhastadh airson co-chomhairleachadh. Le bhith a’ dèanamh seo, faodaidh tu eòlas a tha aithnichte aig ìre na cruinne gus na freagairtean a tha a dhìth ort fhaighinn, uile taobh a-staigh daimheachd choimeirsealta. ’S e a’ bhuannachd a th’ ann dhuinne gu bheil seo a’ toirt teachd-a-steach a leigeis le obair an oilthigh a bhith air a leudachadh.


text:
- TIOTAL
- An dara san treas duilleag de litir bho Ghrace Ghuinne
- EXTERNAL ID
- Z_GB1741_R31_4_08A
- ÀITE
- Am Blàran Odhar
- SGÌRE
- Tunga agus Fàrr
- SIORRACHD/PARRAIST
- CATAIBH: Cinn t-Sàile MhicAoidh
- DEIT
- None Given
- LINN
- 1890an
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 6270
- KEYWORDS
- Grace Ghuinne
airgead nam bochd
Taigh-Òsta a' Bhlàrain Odhair
bòtannan
MacDhùghaill
An dara san treas duilleag de litir bho Ghrace Ghuinne.
Tha Grace Ghuinne ag ràdh nach eil bòtannan aice a chosgas i, agus an aimsir a' fàs fuar agus stoirmeil. Chan eil i saoilsinn gu bheil gu leòr ann an còig tasdain gach mìos gus i fhèin a chumail ann am bòtannan agus aodaichean
A bharrachd air sin, tha a làmh goirt, agus chan urrainn dhi mòran a dhèanamh. Tha i ag ràdh gun toir Mgr. MacDhùghaill an litir dhan bhòrd.


text:
MyUHI
MyUHI
Dè th’ ann an MyUHI?
Le bhith a’ cleachdadh a’ cheangail MyUHI, ri fhaotainn bhon menu ath-ghoiridean no bhon duilleig seo, ’s urrainn dhut logadh a-steach don t-seirbheis agus cothrom fhaighinn air na faidhlichean agad bho choimpiutair sam bith a tha ceangailte ris an eadar-lìon. ’S urrainn dhut cothrom fhaighinn air farsaingeachd de phrògraman bathair-buig cuideachd. Bidh agad ri logadh a-steach don t-seirbheis leis an ainm dearbh-aithneachaidh agus facal-faire àbhaisteach agad.
Cò a bhios a’ cleachdadh MyUHI?
Tha cothrom aig luchd-obrach agus oileanaich an oilthigh air MyUHI.
Carson a bu chòir dhomh MyUHI a chleachdadh?
Bidh MyUHI a’ leigeil le daoine cothrom fhaighinn air prògraman agus dàta an dòigh thèarainte. Tha seo a’ ciallachadh gum bi cothrom agad air prìomh sheirbheisean an oilthigh agus an dràibh H agad ma bhios tu ag obair far na làraich.
Le MyUHI, ’s urrainn dhut:
- Cothrom fhaighinn air an stòr fhaidhlichean iomallach agad (an ‘leabharlann sgrìobhainnean’ agad agus dràibhichean mapaichte eile)
- Faidhlichean a ghluasad eadar an coimpiutair ionadail agad agus an stòr fhaidhlichean iomallach agad
- Prògraman leithid Word agus Excel a chleachdadh
- Cothrom fhaighinn air puist-d
- Cothrom fhaighinn air irisean na leabharlainn, ma bhios iad rim faotainn
- Cothrom fhaighinn air goireasan a-staigh, leithid an eadra-lìontan
Bu chòir dhut MyUHI a chleachdadh nuair a bhios tu ag obair bhon taigh agus fiù ’s taobh a-staigh an oilthigh mur a bheil am bathar-bog a tha a dhìth ort air a’ choimpiutair air a bheil thu ag obair.
Cuine bhios MyUHI ri fhaotainn?
Bu chòir don t-seirbheis a bhith ri fhaotainn 24/7, 365 làithean sa bhliadhna. Ach bidh againn ri obair càraidh riatanach a dhèanamh uaireannan, leithid a bhith a’ càradh trioblaid mòr no a’ dèanamh leasachaidhean. Nì sinn ar dìcheall fios a leigeil thugad ro làimh ma bhios seo a’ ciallachadh nach urrainn dhut cothrom fhaighinn air an t-seirbheis, ach faodaidh nach bi seo comasach a h-uile turas.
Ma tha fios againn mu thrioblaid, nì sinn Tweet mu dheidhinn agus ma ’s e obair phlanaichte a th’ ann, cuiridh sinn post-d chun a’ chunntais oilthigh agad.
A bheil rudeigin agad ri innse dhuinn? Cuir na beachdan agad thugainn.
Ceistean cumanta mu MyUHI
C: Dè na h-ainmean air na pàirtean eadar-dhealaichte de Citrix?
F: Feumaidh Citrix Receiver a bhith agad gus cothrom fhaighinn air http://my.uhi.ac.uk
Bidh cuid de choimpiutairean aig luchd-obrach cuideachd a’ ruith Programme Neighbourhood gus cothrom fhaighinn air siostaman sònraichte.
C: A bheil feum agam air cunntas agus facal-faire gus cothrom fhaighinn air an t-seirbheis seo?
F: Tha, ach ’s iad seo an t-ainm dearbh-aithneachaidh agus facal-faire àbhaisteach agad.
C: Dè a dh’fheumas a bhith agam gus MyUHI a ruith air a’ choimpiutair agam?
F: A dhèanamh cinnteach gun obraich e gu ceart, cuir Citrix Receiver an sàs. Thathas a’ sgrìobhadh stiùireadh ùr mu bhith a’ cur seo an sàs an-dràsta ach ’s urrainn dhut fios a chur gu UHIHelpdesk airson taic san eadar-ama.
C: Dè na trioblaidean a dh’fhaodadh a bhith ann le bhith a’ cleachdadh a’ bhathair-bhuig seo?
F: Uaireannan bidh daoine a’ sàbhaladh sgrìobhainnean air a’ bhàrr-deasga nuair a tha iad ann an Citrix, ach tha seo a’ ciallachadh gum bi iad air an call nuair a logas tu dheth. Bu chòir dhut na sgrìobhainnean agad a shàbhaladh gu dràibh air an lìonra.
Iùil MyUHI
Bhidio cur-an-sàs MyUHI (fosglaidh seo bhidio YouTube)


text:
Palm Desert, Calafòrnia
‘S e baile air an àirde an iar Nan Stàitean Aonaichte a th’ ann am Palm Desert. Tha an t-ainm a’ciallachadh Fàsach nam Palmaichean sa Ghàidhlig, bho dhà fhacal sa Bheurla: Palm (Craobh Phalm) agus Desert (Fàsach). ‘S e Old MacDonald Ranch an t-ainm a bha air o thùs. Fhuair e an t-ainm ùr ann an 1951. Tha e suidhichte aig 77m os cionn ìre na mara,[1] anns a’ Ghleann Coachella, anns an stàit Calafòrnia, air iomall Phalm Springs. Tha am baile 3,543km air falbh bho Washington, D.C. (Prìomh-bhaile na dùthcha), 707km bho Shan Francisco, 2,666km bho Chicago agus 2,403km bho St. Louis.[2] Tha 48,445 duine a' fuireach anns a’ bhaile. Chaochail an Ceimigear Donald J. Cram an seo ann an 2001.
Bailtean Co-cheagailte[deasaich | deasaich an tùs]
- Iztapa Zihuatanejo[3]
- Gisborne


text:
THA Steaphanaidh Chaimbeul, ùghdar A’ Chraobh Boingeilidh (Leabhraichean Beaga, £5.99) ’na deugaire òg, tha mi a’ tuigsinn, ’s tha a bhuil air an sgeul. Tha e mu bhiadh, mu chraobh neo-thalmhaidh, mu shuimeannan móra móra airgid, mu thuras càr gu àite dorcha fad ás (Earra-Ghaidheal!) ’s mu thuras trèana ’s pleuna gu àite dathail fad air falbh (an Eadailt). Se a’ Ghàidhlig an seòrsa th’ aig an fheadhainn òga, leithid “Bha e CHO eagalach!” agus “Chudail mi a-steach gu Mam.” Rinn Liondsaidh Chaimbeul, màthair Steaphanaidh, na dealbhan, ’s tha iad math dha-rìribh, làn dath, cuid dhiubh sgaoilte thar dà dhuilleig mhóir. Chunna mi eisimpleirean den obair aig Liondsaidh ann an leabhraichean eile, agus mas e seo a’ chiad leabhar cloinne a sgeadaich i tha e ’na iongnadh, oir tha i buileach aig an taigh san dreuchd. Bidh A’ Chraobh Boingeilidh ’na ghibht choileanta do chaileag aois 3–10.
Cuideachd bho Leabhraichean Beaga tha Rona agus a Caraidean (£6) agus Is Mise Iasg (£5). Chuir mi iad tro mhuileann neo-iochdmhor nan oghaichean agus thàinig iad troimhe le làn seula a’ mholaidh.
Chòrd Rona (le Ceitidh Hutton, dealbhan le Gwen Bowie) ri Anna, 3. Tha dealbh mór dathte anns gach fosgladh, le pailteas a’ dol air adhart anns gach gin. Tha ceithir caraidean aig Rona agus tha trì stòiridhean ann – mu na nì iad aig àm na Càisge, air co-latha-breith Rona, agus aig àm Nollaig. Tha suaimhneas, blàths agus gaol san leabhar agus se sin a tha dhìth ort aig aois a trì. Bha Anna air a beò-ghlacadh.
Chòrd Iasg (le Jane Mason, dealbhan le Jane Mason) ri Calum, 5, a tha déidheil air surrealism, neònachas agus dad sam bith nach eil ag obrachadh ceart; se sin, gach nì nach eil mar bu chòir. Tha Iasg ’na iasg, ach tha trì casan aige, tha e fuireach air croit ’s chan eil dad aige mu uisge. Tha sinn a’ coinneachadh ri caractaran eile den aon t-seòrsa, Cù, Teanta, Bàla, Bò agus Bodach-Sneachda. Is toil leam fhìn Teanta. Tha casan ac’ uile ach a-mhàin Bodach-Sneachda; nì Iasg agus Cù feadhainn fhiodha dha ge-tà.
Tha iad uile ’nan caraidean ach chan eil am facal “caraid” a’ nochdadh idir. Saoilidh mi gun do chòrd sin ri Calum oir siud searmonachadh ’s chan eil dad as lugha airsan na searmoinean.
Chòrd na dealbhan làidir sìmplidh ris cuideachd oir tha e a’ tarraing an aon t-seòrsa rud e fhéin. Rud nach do chòrd riumsa ge-tà se gu bheil Iasg ag òl làgair agus Cù ag òl uisge-beatha agus branndaidh! Dé fon ghréin a bha thu smaointinn, Ms Mason?
Ach chan eil e gu diofar mur eil comas leughaidh aig an leanabh co-dhiù. Staigh dhan stocainn leis còmhla ris na dhà eile!


text:
Reeriaght ny Mee
Va Reeriaght ny Mee (Shenn Yernish: Cóiced na Míde, Yernish: Ríocht na Mí) ny reeriaght vean-eashagh ayns Nerin. Va'n reeriaght currit er bun mygeayrt ny bleeaney 76 BNJ liorish Túathal Techtmar lurg caggaghyn noi ny reeriaghtyn Connaghtey, Ulley, Mooan as Lion, as hannee ee ayn er mayrn derrey ny bleeaney 1171 tra haink ny Normanee gys Nerin. Ghow y reeriaght stiagh Coontae ny Mee, Coontae ny h-Eearvee, Coontae yn Lhongfort as stuggan jeh Coontae yn Chavan, Coontae Ghivlyn, Coontae Cheeill Darey, Coontae Vuinaghan, Coontae Lhoo as Coontae Uíbh Fhailí. Va'n preeu-valley eck soit ayns Teamhair na Rí, boayl ny h-ard-reeaghyn Yernagh chammah.


text:
Paul Roux
‘S e baile beag dùthchasail faisg air Welkom, ann an cridhe Afraga a Deas a th’ ann am Paul Roux. Tha e suidhichte aig 1,538m os cionn ìre na mara,[1] ann am meadhan na roinne Saor stàit (Afrikaans: Vrystaat, Sotho: Foreistata), anns an sgìre Thabo Mofutsanyane, eadar Senekal agus Bethlehem. Tha e 234km air falbh bho Johannesburg agus 289km bho Phretoria, prìomh-bhaile na dùthcha.[2] Tha 6,152 duine a’ fuireach anns a’ bhaile[3] agus 's e Afrikaans a th' ann a’ chiad chànain aig a’ mhòr-chuid dhe na daoine ann am Paul Roux. Chaidh am baile seo a stèidheachadh ann an 1909 le ministear às Na Tìrean Ìsle air an robh Paul Roux.


text:
Iain Eairdsidh MacAsgaill
B' e bàrd Gàidhlig agus pìobaire a bh' ann an Iain Eairdsidh MacAsgaill no Bàrd Bheàrnaraigh (19 Gearran 1898 — 4 Ògmhios 1934) (Beurla:Iain Archie MacAskill, John Archie MacAskill[1]) B' e a shloinneadh Iain-Eirdsidh Dhòmhnaill Thormoid-Shaighdeir.[2]
Susbaint
A Bheatha
Rugadh e air 19 an Gearran 1898 agus chaochail e air 4 an t-Ògmhios 1934.[1]
B' ann à Beàrnaraigh na Hearadh a bha e. B' e mac Dhòmhnaill MhicAsgaill agus Anna Mhoireasdan a bh' ann.[2] Bha piuthar aige, Effie.[2] Bha aon bhràthair, Alexander, aige a chaidh ainmeachadh air a chlach-uaighe.[1]
An Alba
Chaidh e do Sgoil Bheàrnaraigh eadar 1903 agus 1912. Ann an 1911, bha e agus a phiuthar Effie a' fuireach còmhla ri pàrantan am màthar, Calum agus Effie Moireasdan aig Croit 3, Borbh. Nuair a dh'fhàg e sgoil, thòisich e ag obair mar chìobair agus chuir e seachad bliadhna ag obair do Chalum MacLeòid aig Sandhill. Liostaig e sna Cameron Highlanders an uair sin. Anns a' Chiad Chogadh, b' e pìobaire a bh' ann agus còmhla ri pìobairean eile sheòl e an rathad a-steach dhan chath aig Loos, an Fhraing san t-Sultain 1915.[2]
Aig deireadh a' chogaidh, bha e air a ghluasad on 5mh gus an 3mh battalion.[2] Anns an Dàmhair 1919, fhuair Iain Eairdsidh obair na chonstabal le poileas Baile Glaschu. Bha e cuideachd a' cluich ann an còmhlan-pìoba a' Phoileas Ghlaschu a bhuannaich Farpais an t-Saoghail ann an 1920. As dèidh ceithir bliadhna, ann an 1923, dh'fhàg e am Poileas is thill e a Bheàrnaraigh.[3] Dh'obair e air an tuathanas aig an t-Urr. Tormod Moireasdan.[2]
An Astràilia
Ann an 1924, rinn Iain Eairdsidh roghainn Alba fhàgail. Bha cothroman tarraingeach ann an Astràilia ann an obair fearainn do dhaoine òga. Sheòl e air Latha na Bliadhna Ùire 1925 air an SS Themistocles.[2]
An toiseach, dh'fhuireach e ann an campa ann am 'Borvedale', ann an Lake Varley, Astràilia an Iar. Bha obair aige, ach bhris a shlàinte agus bha fiachan aige. An aghaidh a thoil, chaidh a bhràthair, Calum, a-nall bho Ontario gu Astràilia an Iar ga chuideachadh.[4][3] Thill Calum as dèidh dà bhliadhna, ach dh'fhàs cuisean na bu mhiosa do Iain Eairdsidh. Chaill e am fearainn aige, Borvedale. Bha e a' cosnadh bith-beò le bhith ag obair air tuathanasan eile. Dh'fhulaing a slàinte a-rithist. Chaochail e ann an 1934. Chaidh a thìodhlaiceadh anns a' phìos talmhainn leis an àireamh 377 ann an Cladh Karrakatta, Peairt.[3]
Ann an 1983, chuir an Dr Iain Napier MacAsgaill leac, no clach-uaighe, far an robh Iain Eairdsidh a thìodhlaiceadh.[3]
Ann an 2010, 76 bliadhna as dèidh a bhàs, rinn ogha a bhràthair, Alina NicAsgaill Simpson, iomairt gus a dhust a thoirt air ais a eilean a bhreith, Beàrnaraigh. Thog Alina £6000 taobh a-staigh sia mìosan gus miann bràthair a seanair a choileanadh.[3]
Foillseachaidhean
- 1961. An ribheid chiùil: being the poems of Iain Archie MacAskill 1898-1933, Bard of Berneray Harris deas. Alick Morrison (Stirling: printed for the editor by Learmonth)
Sgrìobhaidhean mu a dheidhinn
- Martin, Ruth Lee. 2013. 'Paradise Imagined: Songs of Scots Gaelic migrants in Australia, 1850–1940' ann an Humanities Research àir. XIX. No.3. 2013. dd. 27-44.
Òrain
- "Eilean Bheàrnaraigh". Na facail aig Bliadhna nan Òran
Iomraidhean
- ↑ 1.0 1.1 1.2 Clach-uaighe Iain Eairdsidh mar a chithear ann an "Tilleadh Dhachaigh"
- ↑ 2.0 2.1 2.2 2.3 2.4 2.5 2.6 "John Archie MacAskill" air làrach Hebridean Connections. Leughte 6 Faoilleach 2014
- ↑ 3.0 3.1 3.2 3.3 3.4 Trusadh: Tilleadh Dhachaigh BBC Alba a' chiad chraoladh Diluain 14 Ògmhios 2010. 60 mionaidean. "Tha Alina NicAsgaill Simpson am beachd turas air leth a gabhail gus dust [[bràthair] a seanair a thoirt air ais à Astràilia a dh'Alba. Chaochail Iain Eairdsidh MacAsgaill, Bàrd Bheàrnaraigh, ann an naoi ceud deug trichead 's a ceithir. Chuir e seachad na bliadhnaichean mu dheireadh aige ann am bochdainn agus tha a' bhàrdachd agus na litrichean a chur e dhachaigh a' toirt iomradh air a' mhiann a bh' aige tilleadh à Astràilia gu eilean àraich. Seachdad 's a sia bliadhna as dèidh a bhàs tha Alina an dùil a' mhiann aige a choileanadh. Ach airson a miann a thoirt gu buil, feumaidh Alina £6000 a thogail taobh a-staigh sia mìosan. An dèan i a chùis? Sgeulachd dhrùidhteach, mhisneachail mu bhoireannach dhìorrasach 's a turas sònraichte gus an urram agus an spèis air an robh e airidh a thoirt dha bràthair a seanair."
- ↑ MacIlleChiar, Pàdruig. 2012. Sgeul nan Eilthireach a dh’fhalbh à Beàrnaraigh na Hearadh Comunn Eachdraidh Bheàrnaraigh/Smashwords Edition d. 19, leabhar-d.
Ceanglaichean a-muigh
- Iain Eairdsidh air làrach Bliadhna nan Òran aig a' BhBC.
- Iain Eairdsidh air làrach Hebridean Connections.
Air Tobar an Dualchais
- Am bàrd Iain Eàirdsidh MacAsgaill a' falbh gu Astràilia (Àir. a' Chlàir - 74979) Raonaid NicLeòid ann an 1980 ag innse mun turas mu dheireadh a chunnaic i am bàrd Iain Eàirdsidh MacAsgaill mus do dh'fhàg e Beàrnaraigh airson Astràilia aig deireadh 1924.
- Òran caillte le Iain Eàirdsidh MacAsgaill (Àir. a' Chlàir - 74982) Raonaid NicLeòid ann an 1980 ag ràdh gun do rinn am bàrd Beàrnarach Iain Eàirdsidh MacAsgaill òran cianalais an Astràilia a chuir e gu a bràthair Aonghas ach nach eil sgeul air.


text:
Pocanach
Tha pocanaich (Beurla: "marsupial") nan sìneach aig a bheil poca airson clann a thogail. 'S e an cangaru am pocanach as ainmeile; as dèidh sia seachdainnean, thèid cangaru òg bhon uchd gu poca, airson cìoch a shughadh. Nuair a tha e nas sine, fàgaidh e am poca, ach tillidh e dhan cìoch gu bliadhna a dh’aois.
Thathar 334 seòrsaichean pocanaich, agus 200 a tha tusaich ann an Astrailia, agus na h-eileanan faisg air. Tha cuid ann an Aimearaga-a-deas, agus aon seòrsa, an Opossum Virginianach ann an Aimearaga a-tuath. Tha a' mhorcuid caran slaodach, ach is urrainn do cangaru a dhol cho luath ri 31 mile gach uair (50 cilemeatair gach uair).


text:
Lasachaidhean prìse
Cuir d’ainm sìos gus cairt bhuannachdan alumni fhaighinn
Buannachdan don Alumni
Nam bu toigh leat gabhail ann am prògram bhuannachdan nan alumni, cha leig thu leas ach d’ fhiosrachadh a chur a-steach gu h-ìosal agus cuiridh sinn cairt ballrachd thugad agus fiosrachadh a thaobh mar a gheibh thu na buannachdan gu h-ìosal! No nuair a dh’ùraicheas tu d’fhiosrachadh – cuir strìochag sa bhogsa aig a’ bhonn ri taobh ‘Bu toigh leam na buannachdan a th’ ann do dh’alumni fhaighinn’!
Barrachd bhuannachdan ri thighinn! Cùm sùil air an duilleig seo airson fiosrachadh ùr.
Ma bhios e comasach dhutsa lasachadh prìse a thabhann do dh’alumni eile no ma bhios molaidhean agad mu bhith a’ cur ris an fharsaingeachd de bhuannachdan a bhios sinn a’ tabhann, bu toigh leinn gu mòr a bhith a’ cluinntinn bhuat!
Ionnsachadh a bharrachd
Lasachadh prìse air cìsean for-cheuma
Faodaidh an alumni againn lasachadh de 10% fhaighinn air cùrsaichean for-cheuma teagaisgte aig Oilthigh na Gàidhealtachd agus nan Eilean. Chan eil e comasach an lasachadh seo a chur còmhla ri bursaraidh, sgoilearachas no lasachadh prìse eile. Airson barrachd fiosrachaidh, bruidhinn ris an sgioba inntrigidh aig a’ cholaiste aig a bheil thu an dùil cùrsa a dhèanamh no cuir fios chun an loidhne fhiosrachaidh againn air 0845 2723600. (Nota: chan fheum cairt bhuannachdan alumni a bhith agad gus cothrom fhaighinn air an lasachadh prìse seo.
Sgoil Stiùiridh
Lasachadh de 10% ri fhaotainn don alumni uile a chlàraicheas air prògraman le Sgoil Stiùiridh Oilthigh na Gàidhealtachd agus nan Eilean. Lean ort leis an ionnsachadh agad aig Oilthigh na Gàidhealtachd agus nan Eilean leis an Sgoil Stiùiridh aige agus coilion teisteanas aig ìre for-cheum, for-cheum iomlan no ceum maighstir; tagh bhon chaochladh phrògraman a tha ri fhaotainn dhut fon sgeama ceannardais is iomairt. Airson barrachd fiosrachaidh tadhail air làrach-lìn na Sgoil Stiùiridh no cuir fios gu Fiona Ryan, Oifigear na Sgoil Stiùiridh air 01463 279347 no fiona.ryan@uhi.ac.uk. Bidh agad ris an àireamh alumni agad a thoirt seachad.
Siubhal
Arnold Clark
Lasachadh de 15% air reataichean coitcheann. Bidh Arnold Clark Car & Van Rental a’ ruith aon de na cabhlaichean as motha de charbadan a th’ air mhàl an Alba. Tha còrr is 30 àite aca air feadh na dùthcha cho math ri seirbheisean bus aig a h-uile port-adhair an Alba.
Book Learn Pass
Gheibh thu leasanan dràibhidh barraichte le neach-teagaisg dràibhidh làn theistichte, faodaidh tu cleachdadh ann an àrainneachd fhaighidneach is faotainn tron deuchainn dràibhidh agad ann an ùine ghoirid, nuair a dh’ionnsaicheas tu dràibheadh air fear de na cùrsaichean dràibhidh pearsanaichte againn.
Gheibh thu lùghdachadh de 10% air prìs do leasanan nuair a dh’uisnicheas tu an còd lasachaidh UHALUMNI10 an àm dhuit clàradh.
BookTaxiBarcelona
Lasachadh de 10% air tursan prìobhaideach eadar puirt-adhair aig còrr is 4000 àite air feadh an t-saoghail.
Le cabhlach mòr de charbadan de dh’àrd inbhe, bidh BookTaxiBarcelona a’ tabhann tursan air leth aig prìsean reusanta aig na puirt-adhair as motha san t-saoghal. Faodaidh luchd-obrach, alumni agus oileanaich feum a chur air an lasachadh seo le bhith a’ leantainn nan ceanglaichean gu h-ìosal.
( Barcelona, Madrid, Mallorca, Sevilla, Valencia, Tenerife, Gran Canaria, Venice, Milan, An Ròimh, Istanbul, Paris, Berlin, Lunnainn, Amsterdam, Prague, Na Stàitean Aonaichte)
Euro Car Parts
Lasachadh de 15%. Tha Euro Car Parts toilichte lasachadh de 15% a thabhann don alumni againn air bathar agus seirbheisean air-loidhne leis a’ chòd UHI15. Obraichidh an còd ron Sultain 2017 air a h-uile rud air-loidhne.
Forest Holidays
Lasachadh de 10% air àiteachan an Alba. Gabh fois le Forest Holidays le bothan fèin-frithealaidh air leth ri taobh an loch le tuba teth prìobhaideach! Faigh lasachadh de 10% aig Àird a’ Ghartain ann an Earra-Ghàidheil no Srath Eadhair – làithean-saora foirfe do theaghlaichean, càraidean agus buidhnean. Cleachd UHI15 gus 10% a shàbhaladh aig www.forestholidays.co.uk no fòn 03330 110495 leis a’ chòd seo.Tha lasachadh prìse ri fhaotainn air prìs a’ bhothain a-mhàin agus chan ann air rudan a bharrachd. Chan fhaod tu seo a chleachdadh le lasachadh sam bith eile no an dèidh dhut pàigheadh.
MyDriver
Is e a th’ ann am MyDriver seirbheis dràibheir is aiseig phuirt-adhair eadarnàiseanta a thairgeas carbadan àrd-luach air prìs tagsaidh. Is e carbadan àrd-luach dubha a tha sna càraichean againn air fad agus mas ann ag òrdachadh aiseag on phort-adhair a tha thu, cuiridh na dràibhearan againn fàilte ort an talla nam pleunaichean a-steach le soidhne ainm. Bidh na turasan againn air fad air an òrdachadh ro làimh is thèid an cur air a’ chairt chreideis agad aig deireadh an turais. Caomhnaidh tu €15 le myDriver leis a’ chòd cùpoin UHI-ALUMNI. Cuir còd a’ chùpoin a-steach aig a’ cheum mu dheireadh an àm dhuit òrdachadh.
One Stop Worldwide
Is e a th’ ann an One Stop Worldwide companaidh stòraidh is longais nàiseanta a tha a’ speisealachadh ann an seirbheisean imrich san RA, seirbheisean imrich eadarnàiseanta, agus stòradh pearsanta. Tha One Stop Worldwide ag iarraidh lasachadh de 10% a thairgsinn do dh’alumni UHI air na seirbheisean seo, a ghabhas cur an gnìomh air loidhne an àm a bhith ag iarraidh prìs. Uisnich an còd lasachaidh: DISC-125574 gus am faigh thu lùghdachadh de 10%!
Rhino Car Hire
Lasachadh de 10%. Tha Rhino Car Hire na bhròcair iasad chàraichean a th’ air duaisean a bhuannachadh is bidh e a’ tabhann phrìsean farpaiseach air iasad chàraichean ann an còrr is 30,000 àite air feadh an t-saoghail. Tha e toilichte lasachadh prìse de 10% a thabhann don alumni air a h-uile carbad. Cliog an seo gus an làsachadh prìse fhaighinn.
SNO Holidays
Lasachadh de 5% air a’ phrìs anns an leabhran: bidh SNO a’ tabhann làithean-saora sgithidh air feadh an t-saoghail, a’ fàgail bho phuirt-adhair ann an Inbhir Nis, Obar Dheathain air puirt-adhair eile na RA. Tha an lasachadh prìse cuideachd ri fhaotainn air làithean-saora samhraidh SNO. Bidh agad ris a’ chàirt bhuannachdan agad a shealltainn no fiosrachadh mun chùrsa a rinn thu agus an ceann-là a cheumnaich thu a thoirt seachad nuair a phàigheas tu.
T2 Transfer
Feuch am faigh thu lasachadh de 10%. Is e companaidh thagsaidhean anns an Fhraing a th’ ann an T2 Transfer a sholaireas seirbheisean tagsaidh o na puirt-adhair air fad chun àite sam bith san Fhraing. Gheibh thu lasachadh de 10% nuair a dh’òrdaicheas tu tagsaidh air an làraich-lìn againn. Cuir UHIT2 sa bhogsa airson puingean sònraichte air an fhoirm ghleidheil gus am faigh thu lasachadh de 10% gach uair a dh’òrdaicheas tu tagsaidh. Tagh an iris no na h-irisean a bu toigh leat fo-sgrìobhadh riutha. Nuair a ruigeas tu an cuntair, cuir a-steach am fiosrachadh agad air fad aig a’ bhonn; cuir Oilthigh na Gàidhealtachd agus nan Eilean sa bhogsa airson ‘Àite ionnsachaidh/teagaisg’, agus an sin an ‘Cùrsa ionnsachaidh’ agad agus a’ ‘Bhliadhna anns an tàinig an t-ionnsachadh/teagasg gu crìch’.
Uni Baggage
Lasachadh de 10% air òrdughan. Is e Uni Baggage aon de na prìomh sheirbheisean lìbhrigidh bhagaichean san RA, a’ tabhann seirbheis lìbhrigidh bho doras gu doras air feadh an t-saoghail. Faigh lasachadh de 10% air a h-uile òrdugh le bhith a’ cleachdadh an còid UBUHI10 nuair a phàigheas tu.
Wimdu
Lasachadh de £25 nuair a chosgas tu £80 no barrachd. Is e Wimdu solaraiche àitean-fuirich son saor-làithean a tha rud beag eadar-dhealaichte. ’S urrainn dhut taigh, flat agus fiù ’s seòmraichean prìobhaideach a ghabhail air mhàl bho dhaoine fa leth. Le còrr is 300,000 àite air feadh an t-saoghail, le àireamh mhòr ann an Alba. Tha rudeigin ann airson a h-uile buidseat.
Ceannach
Fo-sgrìobhaidhean ri irisean
Sàbhail suas ri 70% air fo-sgrìobhaidhean ri irisean. Faigh na prìsean as ìsle nuair a nì thu fo-sgrìobhadh ri farsaingeachd de dh’irisean leithid The Economist, Vogue, GQ, Time agus New Scientist.
boohoo.com
Lasachadh de 10% air a h-uile sreath. Is e Boohoo aon de na bùitean aodaich air-loidhne as motha anns an RA, a’ tabhann aodaich fasanta aig prìsean reusanta.
ChrisElli
Lasachadh de 12% do dh’alumni air prìsean a tha lughdaichte mar-thà. Cleachd an còd HIGH12 nuair a phaigheas tu. Chan eil seo ri fhaotainn air uaireadairean, speuclairean-grèine, seudraidh no bagaichean-làimhe a tha aig prìs lughdaichte mar-thà air an làraich.
Craigdon Mountain Sports
Lasachadh de 15% sa bhùth agus air loidhne. Le còrr is 20 bliadhna de ghnàth-eòlas tha farsaingeachd mhìorailteach de bhathar aig Craigdon Mountain Sports airson a’ bhlàir a-muigh cho math ri luchd-obrach a tha fiosrach, dealasach. Airson lasachadh de 15% fhaotainn sa bhùth, leig fhaicinn a’ chairt bhuannachdan alumi UHI aig a’ chuntair. Airson lasachadh de 15% fhaotainn air loidhne, clàraich leis an sgeama dhìlse aca an toiseach agus an sin cuir: Alumni UHI sa bhogsa: ‘Ma tha thu nad bhall de chlub no buidheann cuir sìos e ann an seo’.
Deckinghero
Lasachadh suas ri 20% air stuthan airson ùrlaran dèile sa ghàrradh o àireimh de an com-pàirtichean cliùiteach leithid Wickes, B&Q;, Wood N Beyond is eile. Airson na lasachaidhean as ùire fhaotainn, bu chòir do dh’alumni UHI post dealain a chur chun mail@deckinghero.com, a’ toirt iomradh air ‘UHIUNIDISCOUNT’. Cuiridh aon de na riochdairean aca fios leis na lasachaidhean as ùire.
FreestyleXtreme
Lasachadh de 10% air a h-uile òrdugh.
Is e FreestyleXtreme aon de na bùitean as motha air-loidhne airson spòrs gnìomha, a’ speisealachadh ann an stuthan Motocross, MTB agus BMX. Bidh FreestyleXtreme cuideachd a’ reic farsaingeachd mhòr de dh’aodaich do dh’fhireannaich is boireannaich bho DC Shoes, Fox Racing, etnies, Alpinestars, Volcom agus tòrr a bharrachd. Aig a’ Chuntair, dìreach cuir an còd uothai sa bhogsa airson ‘Eàrlas a Chur gu Feum’ gus an tèid an lasachadh a chur an gnìomh.
High Octane Sport
Lasachadh de 12%. Tha High Octane Sport a’ tairgsinn lasachadh a bharrachd de 12% gu sònraichte do dh’alumni, air na prìsean aca a tha lùghdaichte cheana. Chan eil an tairgse seo a’ gabhail a-steach uidheam spòrs a tha cheana san fhèill-reic air an làraich-lìn aca. Cuir a-steach an còd HIGH12 aig a’ chuntair.
Houston Kiltmakers
Lasachadh de 10% air fèilidhean air iasaid agus 5% air fèilidhean air an dèanamh dhut fhèin agus pacaichean. Gnothachas teaghlaich a th’ air a bhith ann fad còrr is 100 bliadhna. A’ reic fèilidhean, tartan agus aodach na Gàidhealtachd. Fèilidhean air iasaid no ri a cheannach.
Husse Premium Pet Foods (lasachadh alumni bho alumnus!)
Lasachadh de 10%. Is a th’ann an Husse companaidh Suaineach a th’ air duaisean a bhuannachadh, a bhios a’ reic biadh pheataichean de dh’àrd-inbhe. Is e companaidh beus-eòlach a th’ann a bhios a’ dearbhadh co às a thigeas am bathar air fad aice. Bidh i a’ tabhann biadh do choin is do chait (fliuch agus tioram) agus bathar do dh’eich. Innsidh luchd-obrach dhut mun mheud a bu chòir dhut a bhith a’ toirt do pheataichean gach latha – gu tric tha e nas lugha na bhiodh tu an dùil. Lìbhrigeadh an asgaidh don Ghàidhealtachd agus do na h-Eileanan. Cuir fios gu ghillean@husse.co.uk a bhruidhinn mu bheathachadh pheataichean no lasachaidhean air meud nas motha. Cleachd INV10 airson an lasachaidh.
Naked Floors
Tha Naked Floors a’ tairgsinn lasachadh de 10% dhuit air na stuthan daraich aca airson còmhdachadh-ùrlair. Tha am bathar aca barraichte do dhuine sam bith a tha ag iarraidh an taigh aca ath-nuadhachadh is a bhith a’ cur ris an luach a th’ ann aig an aon àm. Tha farsaingeachd de dh’ùrlaran daraich aca eadar darach geal a tha steinnte gu h-iongantach grinn le deatach agus còmhdachadh parquet air an nòs Fhrangach le pàtran de shaidhean. Chan eil agad ach iomradh a thoirt air 'alumniuhi' an àm dhuit a bhith a’ faighneachd mu bhathar air a’ fòn no le post dealain is gheibh thu lasachadh de 10%.
Nevisport
Lasachadh de 15%. Tha Nevisport aithnichte mar bhùth a bhios a’ reic aodach agus uidheam a’ bhlàir a-muigh. Tha 12 bùthan aige ann an Sasainn agus Alba. Fhad ’s a bhios e a’ speisealachadh ann an uidheam airson sreapadaireachd, sgitheadh agus campadh, cho math ri aodach, ’s e amas Nevisport seirbheis air leth agus prìsean farpaiseach a thoirt do luchd-ceannaich. Airson lasachadh de 15% fhaotainn air loidhne, uisnich an còd lasachaidh: UHIALUMNI15 (ann an litrichean mòra mar a tha e an seo). Airson lasachadh de 15% fhaotainn sa bhùth, leig fhaicinn a’ chairt bhuannachdan alumni agad. Cha ghabh an tairgse cur còmhla ri tairgse sam bith eile. Cha bhuin an tairgse ri gnothaichean a tha ann am fèill-reic.
Pen Heaven
Lasachadh de 12%. Tha Pen Heaven a’ tabhann aon de na cruinneachaidhean air-loidhne as motha de phinn, cho math ri seirbheis gràbhailidh. Bidh iad a’ tabhann seòrsachan aithnichte leithid Parker agus Cross, cho math ri seòrsachan a tha rud beag eadar-dhealaichte agus de luach air leth. Tha seo a’ gabhail a-steach sheataichean ealain-sgrìobhaidh traidiseanta às an Eadailt, leabhraichean leathair agus sreath de phinn de dh’àrd-inbhe à Iapan. Airson lasachadh de 12% fhaotainn, cuir a-steach an còd HIGHLANDPEN air loidhne.
The Snugg
Lasachadh de 10% air òrdugh sam bith. Bidh The Snugg a’ dèanamh is a’ reic cèisean de luach is càileachd àrd airson nan innleachdan as cliùitiche air a’ mhargadh mar a tha an iPad, iPhone agus toraidhean Nexus. Is e reiceadair platanaim a th’ annta air margadh Amazon, is bidh iad a’ solar chèisean air feadh an t-saoghail do chòrr is 200 dùthaich. Airson cothrom a ghabhail air an tairgse seo, cuir a-steach UHI10 sa bhogsa thairgsean air an duilleig bhasgaid.
Sunglasses2U
Lasachadh de 12% do dh’alumni air prìsean a tha lughdaichte mar-thà. Cleachd an còd HIGH12 nuair a phaigheas tu. Chan eil seo ri fhaotainn air speuclairean-grèine a tha aig prìs lughdaichte mar-thà air an làraich.
The Snugg
Lasachadh de 10%. Bidh The Snugg a’ dèanamh agus a’ reic mhàileidean de dh’àrd inbhe airson innealan leithid iPad, iPhone agus Nexus. Tha ìre platanum aca anns an àite mhargaidh aig Amazon agus bidh iad a’ reic mhàileidean air feadh an t-saoghail, ann an còrr is 200 dùthaich. Tha bùitean aca ann an ochd dùthchannan cuideachad agus reic iad còrr is millean màileidean gu ruige seo.
Watches2U
Lasachadh de 12% do dh’alumni air prìsean a tha lughdaichte mar-thà. Cleachd an còd HIGH12 nuair a phaigheas tu. Chan eil seo ri fhaotainn air uaireadairean a tha aig prìs lughdaichte mar-thà air an làraich.
Slàinte agus sunnd
Counselling Oasis
Lasachadh de 25%. Is e gnothachas comhairleachaidh a th’ ann an Counselling Oasis, a tha stèidhte ann am meadhan Inbhir Nis. Lasachadh prìse air seiseanan eadar 8m agus 4f tron sheachdain (feum air cairt alumni). Co-chomhairleachadh an asgaidh: leigidh seo leat coinneachadh ris an neach-chomhairleachaidh agad a bhruidhinn mu na draghan a th’ ort.
High Life
Ballrachd 12 mhìos air a’ phrìs a phàigheadh tu air 10. Le ballrachd High Life, a gheibh thu air prìs nach bi ro dhaor agus a ghabhas cur gu feum ann an caochladh dhòighean, bidh cothrom agad air farsaingeachd de ghnìomhachdan agus dibhearsainean thar naoi raointean seirbheise air feadh na Gàidhealtachd - bho ghoireasan chur-seachadan, raointean-cluiche agus leabharlainn, gu tasglainn, gaileiridhean ealain agus a thuilleadh!
Medigo
Bidh Medigo a’ cuideachadh mìltean de dhaoine gach bliadhna a tha airson siubhal thall thairis airson cùram-slàinte. Tha iad a’ tabhann lasachadh de 10% aig gin de na ceudan de clionaigs aca air feadh an t-saoghail. Am measg an leigheis a tha ri fhaotainn tha fiaclaireachd, leigheas tinneas-cridhe, IVF agus leigheas cruth. Lorg clionaig freagarrach agus cuir a-steach an còd 'MEDIGO_10' air an fhoirm a dhèanamh cinnteach gum faigh thu an lasachadh air leigheas sam bith a gheibh thu. Tha e saor an asgaidh barrachd fiosrachaidh iarraidh. Chan eil ceann-ama aig an lasachadh seo.
Seirbheisean proifeiseanta
Bost Design
Lasachadh de 10%. Tha dealbhaiche grafaigeach air a’ Ghàidhealtachd a’ tabhann lasachadh prìse de 10% air co-chomhairleachadh dealbhachaidh a mhaireas uair a thìde. Leig fhaicinn do chairt bhuannachdan alumni gus am faigh thu lasachadh.
Loganair
Tha Loganair is Oilthigh na Gàidhealtachd agus nan Eilean ag obair còmhla feuch am bi ceanglaichean nas fheàrr ann sa Ghàidhealtachd is na h-Eileanan do na h-alumni againn. Ma tha thu a’ planadh tachartas gnothachais, faodaidh gum bi comas aig Loganair cuideachadh le prìsean lùghdaichte feuch an tig barrachd dhaoine ann. Ma tha seo ùidheil dhuit, cuir post dealain ar n-ionnsaigh le fios mun tachartas agad agus mar a tha thu a’ dèanamh margaideachd air, còmhla ris na h-àireamhan de dhaoine a dh’fhaodadh a bhith a’ siubhal don tachartas.
Prime Office Space
Bileag Amazon as fhiach £50 nuair a ghabhas tu oifis air mhàl fad trì mìosan no barrachd. Bidh Prime Office Space a’ tabhann seirbheis do chompanaidhean a tha a’ lorg oifisean roinnte, sealach, sùbailte agus frithealaichte air feadh na RA. Chan eil cìs ri a phàigheadh agus cha leig thu leas gabhail ris na bhios i a’ lorg. Bidh comhairlich ag obair gu dhlùth còmhla riut gus an t-àite ceart aig a’ phrìs ceart a lorg dhut. Feuch an toir thu iomradh air UHI Alumni an àm a bhith ag òrdachadh is leig fhaicinn do chairt bhuannachdan nuair a thèid iarraidh ort.
Print-Print
Lasachadh de 10% air a h-uile rud ach leabhrain sanais.
Tha Print-Print na companaidh clò-bhualaidh air-loidhne a bhios a’ dèanamh bileagan, postairean, brataich rolaidh, càirtean gnothachais agus stuth-sgrìobhaidh. Cleachd UHI.AC.UK-10 nuair a phàigheas tu. Chan eil an lasachadh prìse seo ri fhaotainn airson leabhrain-sanais. Airson barrachd fiosrachaidh, cuir fios gu Dean Williams, sales@print-print.co.uk
Aithris-àichidh
Tha am fiosrachadh an lùib na làraich-lìn seo mar fhiosrachadh coitcheann a-mhàin. Fhad ’s a bhios sinn a’ feuchainn ris an fhiosrachadh a chumail ceart agus freagarrach, chan eil sinn a’ toirt gealltanas no barrantas de sheòrsa sam bith seachad, a tha follaiseach no ri thuigsinn, mu iomlanachd, cruinneas, freagarrachd no faotainneachd a thaobh an làraich-lìn no an fhiosrachaidh, a’ bhathair, nan seirbheisean, no grafaigs ceangailte an lùib na làraich-lìn air adhbhar sam bith. Mar sin, ’s ann an urra riut fhèin dè an earbsa a tha thu a’ cur air an fhiosrachadh.
Cha bhi Oilthigh na Gàidhealtachd agus nan Eilean a’ moladh bathar, pròiseas no seirbheis malairteach sam bith. Mar sin, far a bheileas a’ toirt iomradh air bathar, pròiseasan no seirbheisean air làrach-lìn an oilthigh, www.uhi.ac.uk, cha bu chòir seo fhaicinn mar mholadh.
Chan eil an t-oilthigh a’ toirt taic do bhuidhnean a bhios a’ sponsaireadh làraich-lìn air an taobh a-muigh ris am bi e a’ solar cheangalan. A bharrachd air seo, chan eil an t-oilthigh a’ toirt taic do bhathar no seirbheis sam bith a dh’fhaodadh buidhnean den t-seòrsa seo a thabhann. A bharrachd air seo, chan eil smachd aig an oilthigh air cho ùr, ceart, iomchaidh no iomlan is a tha fiosrachadh air làraich-lìn air an taobh a-muigh ris am bi e a’ solar cheangalan. Chan urrainn don oilthigh cleachdadh stuth fo dhlighe-sgrìobhaidh ceadachadh ma bhios seo foillsichte air làraich-lìn air an taobh a-muigh ris am bi e a’ solar cheangalan. Feumaidh luchd-cleachdaidh cead fhaighinn bho sponsairean nan làraich-lìn sin.
Chan eil an t-oilthigh cunntachail airson conaltradh a dh’fhaodadh luchd-cleachdaidh fhaighinn bho làraich-lìn air an taobh a-muigh ris am bi e a’ solar cheangalan.


text:
- TIOTAL
- Luchd-obrach Ospadail ann an aodach coimheach
- EXTERNAL ID
- JTHOMSON_BOX2_0172
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1982
- LINN
- 1980an
- CRUTHADAIR
- Jimmy Thomson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 18378
- KEYWORDS
Chaidh an ìomhaigh seo a shealltainn bho chionn ghoirid ann am 'Maor-sgrùdaidh Dhealbhannan' a' Bhaile, a chaidh a ruith ann an co-bhuinn ris an Inverness Courier. Tha e a' sealltainn nigheanan, iad uile nam buill den luchd-obrach aig Ospadal Creag Phàdraig, ann an aodach coimheach. Bha iad air buidheann chloinne a thoirt a dh'Inbhir Nàrann airson an latha. Chaidh an dealbh camara seo a thogail air Machair Inbhir Nàrainn.
Chun an seo chan eileas ach air triùr de na nigheanan aithneachadh. Air an fhìor làimh chlì, sgeadaichte mar Any Pandy, tha Fran Nic Coinnich (McQuade mus do phòs i). Ri taobh, ann an aodach tuaistear, tha Anna Stiùbhart, agus ri taobh tha Angeline NicCoinnich.
Mas urrainn dhuibh ar cuideachadh ag aithneachadh duine sam bith eile san dealbh seo, leigibh fios thugainn, mas e ur toil e.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Iolair
A-measg eunlaith an adhair chan eil a h-aon cho làidir agus cho garg ris an iolair no iolaire[1][2][3] (iolra: iolairean).
Susbaint
Àite-còmhnaidh agus cobhartach[deasaich | deasaich an tùs]
Nì i a nead ann an sgeirean àrd-chreagan, fada bho àite-còmhnaidh dhaoine; agus nuair a bheir i a-mach a h-àl, altramaidh i le pailteas de shitheann iad. Marbhaidh i cearcan-fraoich, agus uain, agus air uairibh caoraich air an son, agus cha leig i dìth ni air bith orra gus am fàs iad làidir agus comasach gu solaradh air an son fhèin.
Rèis-bheatha[deasaich | deasaich an tùs]
Mairidh an iolair beò gus am bi i dlùth air leth-cheud bliadhna. Tha seòl aice air a clòimh a thilgeil nuair a tha i a' fàs trom agus mall, agus air an dòigh seo tha i ga neartachadh fhèin mar gun tilleadh a h-òige a-rithist.
Sean-fhacal an t-Salmadair[deasaich | deasaich an tùs]
- Gun sàsaich maitheas an Tighearna beul an duine, air chor is gun ath-nuadhaichear a òige mar òige na h-iolaire.
Faic cuideachd[deasaich | deasaich an tùs]
Iomraidhean[deasaich | deasaich an tùs]
- ↑ An Seotal: Briathrachas Gàidhlig air-loidhne airson teagasg tro mheadhan na Gàidhlig anns an àrd-sgoil. Leughte 9 Faoi. 2015
- ↑ Faclair LearnGaelic.net Leughte 9 Faoi. 2015
- ↑ Am Faclair Beag Leughte 9 Faoi. 2015


text:
BBC
'S e am BBC (Bheurla:'British Broadcasting Corporation) an craoladair as motha san Rìoghachd Aonaichte; tha e maoinichte leis an stàit. Tha deich mìle fichead duine ag obair dhan a' BhBC. Chaidh a stèidhicheadh san Dàmhair 1922.
Rèidio[deasaich | deasaich an tùs]
Tha còig stèiseanan-rèidio nàiseanta aig a' BhBC:
- BBC Radio 1 - Ceòl roc as ùire
- BBC Radio 2 - Ceòl do dh'inbhich
- BBC Radio 3 - Ceòl clasaigeach, ceòl an t-saoghail, bàrdachd agus dràma.
- BBC Radio 4 - cùisean an latha, dràma agus comadaidh.
- BBC Radio 5 Live - naidheachdan agus spòrs.
Tha an sinn "nàisean" lìon:
- BBC Radio Scotland
- BBC Radio nan Gaidheal
- BBC Radio Wales
- BBC Radio Cymru
- BBC Radio Ulster
- BBC Radio Foyle
Telebhisean[deasaich | deasaich an tùs]
Tha BBC a h-aon agus BBC a dhà nam prìomh shianalan telebhisein. Gabh an dà chuid atharrachadh roinneil.


text:
Silesia Seiceach
'S e dùthach eachdraidheil anns an t-Seic a tha ann an Silesia Seiceach (České Slezsko sa' Sheacais, České Sliezsko sa' Shlobhacais, Czech Silesia sa Bheurla, Czeski Ślůnsk sa' Shilesianaich, Tschechisch Schlesien sa Ghearmailtis, Śląsk Czeski sa Phòlais). 'S e pàirt den dùthaich eachdraidheal nas motha, Silesia, aig a tha pàirtean eile sa Phòlainn agus sa Ghearmailt.
Tha i a' stèidheachadh ann am pàirt an ear-thuath den t-Seic. Le mu 4,459 km2 's ise an dùthaich as lugha den stàit. Tha crìochan aice leis a' Phòlainn, an Ostair agus le pàirt eile den t-Seic, Morabhia. Tha mu mhillean duine a' fuireach ann. Tha an dualchainnt aca glè choltach ri Pòlais.


text:
Port-adhair Ghlaschu Phreastabhaig
'S e port-adhair a tha ann am Port Adhair Phreastabhaig neo Port-adhair Ghlaschu Phreastabhaig. Tha e mu 29 mìltean air falbh bho Ghlaschu, faisg air Preastabhaig.
Companaidh phlèanaichean agus cinn-siubhail[deasaich | deasaich an tùs]
- Aer Arann (Corcaigh, Dun na nGall)
- Ryanair (Cathair Bheul-Feirste, Bournemouth, A' Bhruiseal-Charleroi, Budapest, Doire, Baile Atha Cliath, Faro, Girona, Göteborg, Grenoble, Frankfurt-Hahn, Kraków, Lunnainn Stansted, Málaga, Marseille , Milano-Bergamo, Murcia, Oslo-Torp, Pàras-Beauvais, Pisa, Reus , Riga, An Ròimh-Ciampino, Shannon, Stockholm-Skavsta, Tenerife-South, Weeze, Wrocław, Torino)
- Wizz Air (Gdańsk, Katowice, Poznań, Warsaw)


text:
- TIOTAL
- Litir o Oighreachdan Dhabhaich Phùir, 1930
- EXTERNAL ID
- Z_GB232_D522_4
- LINN
- 1930an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5210
- KEYWORDS
- glèidhteachas
coilltearachd
smachd phlàighean
Litir o Oighreachdan Dhabhaich Phùir a' dearbhadh gum biodh na h-earbaill fheòrag a bhathar air a mharbhadh a' dol gu Rianadair Chlub Fheòrag na Gaidhealtachd.
Ann an 1844, thug Baintighearna A' Mhorfhaich air an riaghaltas feòragan dearga a thoirt air ais dhan Ghaidhealtachd. Ach chaidh an àireamh aca am meud gu luath, is chaidh iad a dh'iomadh àite. Air sgàth a' mhillidh a bha iad a' dèanamh anns na coilltean, chruthaich sealbhadairean-fearainn Club Feòrag na Gaidhealtachd gus na feòragan a shealg, a ghlacadh is a mharbhadh. Bha an Club a' pàigheadh airgead airson gach feòrag a bha sealbhadair no an luchd-obrach a' marbhadh, a rèir àireamh nan earball a bhathar a' faighinn


text:
Iain MacDhòmhnaill
Bha Iain MacDhòmhnaill (Beurla:Sir John A. Macdonald; 11 am Faoilleach, 1815 – 6 an t-Ògmhios, 1891) na ciad prìomhair Chanada, airson a' phartaidh Tòraidh (Liberal-Conservative Party of Canada). Chum e reachd eadar 1867 is 1873, agus a-rithist eadar 1878 is 1891 nuair a bhàsaich e anns an oifis. Thàinig a theaghlach à Glaschu do Chanada nuair a bha e còig bliadhna a dh'aois. Air sgàth 's gun do rugadh athair air a' Ghàidhealtachd, bha Gàidhlig fhileanta aige.
Ann an 1867 - am bliadhna nuair a chaidh Canada a chruthachadh mar tighearnas den mhonarcachd Bhreatannaich - chaidh Iain MacDhòmhnaill a dhèanamh na ridire le Ban-rìgh Bhictoria.


text:
- TIOTAL
- Caite Bheil An t-Uisge-Beatha?
- EXTERNAL ID
- WHA_GAME_21
- DEIT
- 2007
- LINN
- 2000an
- CRUTHADAIR
- West Highland Animation
- NEACH-FIOSRACHAIDH
- West Highland Animation
- AITHNEACHADH MAOINE
- 41549
- KEYWORDS
- Cultar
Beul Aithris
geama
clann
ag ionnsachadh Gàidhlig
Ailidh Mal
uisge-bheatha
Bu thoigh le mòran dhaoine Ailidh Màl, oir rinn e deagh uisge-beatha! Tha iomadh seòrsa duine is ainmhidh a' feitheamh ri Ailidh tilleadh on stail dhìomhair aige gus am faigh iad deoch den uisge-bheatha ùr aige. Tha gach duine a' fàs gu math mì-fhoighidneach is tha iad a' faighneachd dha bhràthair is dha phiuthar, a tha a' cumail faire, càite bheil Ailidh is cuin a thig e. Feuch am freagair thu ceart air neo thig na saighdearan dearga agus cuiridh iad ruaig air a h-uile duine!


text:
- TIOTAL
- Carragh-cuimhne Cogaidh, Inbhir Theòrsa
- EXTERNAL ID
- QZP40_CARD_5910
- ÀITE
- Inbhir Theòrsa
- SIORRACHD/PARRAIST
- GALLAIBH: Inbhir Theòrsa
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 37547
- KEYWORDS
- snaidheadh
carragh-cuimhne
Na shuidhe ann an Ceàrnag Sir John, chaidh Carragh-cuimhne cogaidh Inbhir Theòrsa a dheilbh le Percy Portsmouth, ann an 1922. Tha an ìomhaigh umha a' sealltainn Buaidh, agus a làmh na laighe air ceann gille beag, a' riochdachadh Sìth.
Chaidh baile Inbhir Theòrsa a dhèanamh na bhorgh baranach ann an 1633. Ann an 1719 fhuair Clann na Ceàrdaich à Ulbastair sealbh air borgh agus fearainn Inbhir Theòrsa, agus ann an 1798 bha 'baile ùr' air a dhealbh, an cois borgh bho na meadhan linntean a bh' ann mar-thà, le Sir Iain Mac na Ceàrdaich (1754-1835), neach-àiteachais agus neach-ionmhais. 'S ann air an 'Sir John' seo a tha ceàrnag a' charraigh-cuimhne air ainmeachadh.
Thòisich togail a' bhaile ùir seo mu 1800. Chaidh na sràidean a dhealbh ann an cumadh òrdail mar chliath, gu math diofraichte bho na seann shràidean faisg air Bàgh Inbhir Theòrsa. Ann an 1812 sgrìobh an Caiptean Iain MacEanraig na 'General View of the Agriculture of the County of Caithness' gun robh... "The New Town on Thurso was planned...according to the most regular plan that could be contrived and in a manner not only ornamental but also positively well adapted for preserving the health & promoting the convenience of the Inhabitants"


text:
An t-oilthigh a’ cur buill neo-eisimeileach ùra an dreuchd air a bhuidheann riaghlaidh
Chuir Oilthigh na Gàidhealtachd agus nan Eilean deichnear bhall neo-eisimeileach an dreuchd air a bhuidheann riaghlaidh, sin Cùirt an Oilthigh.
Is iad na buill ùra:
Willie Printie – àrd-stiùiriche, LifeScan Scotland
Seumas Dòmhnallach – stiùiriche ionmhais na buidhne, Global Energy Group
Anndra Rogers – einnseanair ceimigeach cùmhnantaiche agus manaidsear a’ mhuilinn aig BSW Timber (An Gearasdan)
Eileen NicAoidh – seirbheiseach catharra a leig seachad a dreuchd
Fiona NicIlleathain – àrd-ollamh a bh’ ann ann an stiùireadh dualchas cultarach, Oilthigh Caledònianach Ghlaschu
Vicki Nairn – ceannard riaghladh-d, Comhairle na Gàidhealtachd
Dàibhidh Alston – eachdraiche agus ball taghte de Chomhairle na Gàidhealtachd (Leas-stiùiriche)
Steve MacThòmais – ball den bhòrd, Iomairt na Gàidhealtachd ’s nan Eilean (a’ riochdachadh Iomairt na Gàidhealtachd ’s nan Eilean) - air a shuidheachadh ann an Tioradh
Malcolm Burr – àrd-oifigear, Comhairle nan Eilean Siar (a’ riochdachadh ùghdarrasan ionadail ann an sgìre Oilthigh na Gàidhealtachd agus nan Eilean)
Mìcheal Foxley – cathraiche a’ bhuird sgìreil airson foghlaim adhartaich airson na Gàidhealtachd agus nan Eilean (Loch Abar)
Is ann air Cùirt an Oilthigh a tha an t-uallach airson stiùireadh ro-innleachdail an oilthigh agus feumaidh e dèanamh cinnteach gum bi an stèidheachd air a deagh riaghladh agus gum bi i fallain a thaobh ionmhais, cho math ri bhith a’ rianachd chunnartan.
Thathas ga ath-structaradh an dèidh ath-bhreithneachadh air riaghladh agus stiùireadh an oilthigh. Tha e ag aithneachadh an reachdais a tha air a mholadh le Riaghaltas na h-Alba air foghlam an dèidh 16, a bheir uallach air an oilthigh, aig a’ cheann thall, airson foghlam adhartach cho math ri solarachadh àrd-fhoghlaim san sgìre obrach aige.
Thuirt Fiona Larg, prìomh oifigear gnìomhachaidh agus Rùnaire Oilthigh na Gàidhealtachd agus nan Eilean: “Bha sinn glè thoilichte leis na freagairtean a fhuair sinn ris an t-sanas againn airson buill ùra neo-eisimeileach de Chùirt an Oilthigh.
“Bha sinn ag iarraidh buill de Chùirt an Oilthigh den inbhe as àirde le measgachadh de na sgilean agus an t-eòlas air a bheil feum aig ar n-oilthigh aig an àm brosnachail seo na leasachadh. Bha e gu math doirbh an fheadhainn a chaidh a chur an dreuchd a thaghadh.
“Tha mi cinnteach gun seall na buill neo-eisimeileach ùra seo de Chùirt an Oilthigh gu bheil iad dealasach airson na slighe bhrosnachail air an do thòisich sinn.”
Cuidichidh an structar ùr le leasachadh solarachadh ionnsachadh iar-sgoil anns an sgìre, airson luchd-ionnsachaidh làn-ùine agus pàirt-ùine an dà chuid. Bheir e barrachd shlighean air adhart cho math ri slighean air adhart nas soilleire tro theisteanasan aig a h-uile h-ìre, le inntrigeadh tro na colaistean foghlam adhartach agus àrd-fhoghlaim agus na h-ionadan speisealta a tha a’ dèanamh suas com-pàirteachas an oilthigh.
Cho math ri buill o thaobh a-muigh an oilthigh, is e a bhios ann an Cùirt an Oilthigh am prionnsapal agus iar-sheansalair, an Reachdair agus seachdnar bhall eile; luchd-obrach agus oileanaich an oilthigh agus riochdairean nan com-pàirtichean acadaimigeach agus nan oilthighean a chaidh mar sponsairean oirnn.
Gus an tèid an t-ath-structaradh aontachadh, obraichidh a’ chùirt a tha san amharc ann an dòigh ‘chùil’, mar chomataidh de Chùirt làthaireach an Oilthigh.
Neach-conaltraidh nam meadhanan
Susan Szymborski
Oifigear conaltraidh
Fòn: 01463 279222
Post-d: susan.szymborski@uhi.ac.uk


text:
Salm 45
An còigeamh salm thairis air an dà fhichead.
'S e aon de na sailm rìoghail a th’ anns a’ chòigeamh salm thairis air an dà fhichead. Sann a’ dèiligeadh ri dòigh beatha rìghrean a tha e agus tha e soilleir gu bheil nàdar saoghalta ri fhaicinn tron t-salm. Tha a chiad chun an còigeamh rann a’ dèiligeadh ris a chuspair gaol, ged nach eile an t-salmadair ag ainmeachadh co ris a tha e sgrìobhadh mu dheidhinn. Tha dreach spioradail air na facail agus iad a’ tighinn bho fhear a bha ag obair sa chùirt rìoghail, agus tha e ri fhaicinn gu robh na bha tachairt mun cuairt air a’ toirt buaidh air.
Chan eil dòigh ann air aithneachadh cò an rìgh no cuin a chaidh seo a sgrìobhadh, ach ghabh na h-Iùdhaich ris anns na linntean a lean mar phìos a bha ag aithris air tighinn an t-Slànaighear agus chum na ciad sgrìobhadairean Chrìosdaidh ris a’ bheachd-sa.
Na mholadh gu mòr, tha an sgrìobhadair a’ toirt dealbh air an rìgh mar shàr-shaighdear, fear a tha eireachdail na choltas, ceart na chreideamh, gu tur rìoghail na chuid aodaich agus na chùirt. Tha an t-ùghdar dha àrdachadh agus dha ainmeachadh mar Dhia - ach aig a’ cheart-àm ag innse gu bheil e dealaichte bho Dhia. Tha na sgrìobh e air inbhe a chosnadh do Mhic Dhè mar fhear le cumhachd daoine a shàbhaladh.
Tha an t-salm a’ cleachdadh ìomhaigh banais rìoghail airson aithris air an càirdeas eadar an rìgh agus an t-sluagh. Tha a’ bhanais air a cleachdadh mar eisimpleir de latha ùr agus a bhean ag aontachadh ri tighearnachd a cèile, agus ri linn thànaig glòir tro iomadh mac.


text:
- TIOTAL
- Beanntan a' Chuilthinn, An t-Eilean Sgitheanach
- EXTERNAL ID
- QZP40_CARD_2240
- ÀITE
- Ealaghol
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 34138
- KEYWORDS
- beanntan
loch
sealladh-tìre
An Cuilthionn
Tha an sealladh farsaing den Chuilthionn Dubh a' sìneadh a-mach le Loch Scàbhaig gu socair air am beulaibh. Tha an earrann uisge seo ainmeil airson meallan troma agus aithghearr, gun teagamh air an adhbhrachadh bhon a tha e cho faisg air na beanntan. Ann an cridhe nam beanntan seo, rud nach fhaicear on tràigh ann an Ealaghol, tha Loch Coruisg, tè dhe na coireachan as ainmeile ann an Alba. Air a cruthachadh le crìonadh eigh-shruthan bho chionn mìltean de bhliadhnaichean, tha grunnd na locha fon mhuir, ach tha e air a ghearradh bhon mhuir le leac creige. Leis na mullaichean casa agus an ceò, chan eil e na iongnadh gum faod faireachdain dubhach a bhith mun àite, eadhon aig na h-àmannanan as fheàrr.


text:
Chuir Artair Donald seachad làithean ag obair airson Iomairt Ghàidhlig Uibhist a Deas & Èirisgeigh anns an Dùbhlachd.
Thadhail e air buidhnean sgoil-àraich, pàrant is pàiste, buidheann òigridh ann an Dalbrog agus am buidheann Òigridh Uibhist ann an Sgoil Lionacleit.
Chuir e seachad na làithean a’ dèanamh diofar bùthan-obrach spòrsail do gach aois, tro mheadhain na Gàidhlig.
Fhuair an fheadhainn is òige cothrom geamaichean a chluich agus an fheadhainn is sine sgilean dràma agus mòran rudan feumail eile.
Ghabh suas ri 55 duine-cloinne pàirt as na bùthan-obrach agus chòrd e riutha air fad.


text:
- TIOTAL
- A' coimhead gu deas bhon drochaid-choise aig Stèisean Bhaile Èoghainn c1930
- EXTERNAL ID
- PC_HRS_STATIONS_001_503
- ÀITE
- Baile Èoghainn
- SGÌRE
- Inbhir Pheofharain
- SIORRACHD/PARRAIST
- ROS: Sgìre Thighearna
- DEIT
- c.1930
- LINN
- c1930an
- CRUTHADAIR
- Stations UK RR3A35
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27224
- KEYWORDS
- Rèile na Gàidhealtachd
HR
rathaidean-iarainn
HRS
Tha an dealbh-camara seo a' sealltainn sealladh de stèisean Bhaile Èoghainn bhon drochaid-choise a' coimhead gu deas.
B' e 'Nivar' an t-ainm tùsail a bh' air an stèisean seo a tha mu 28 cilemeatair gu tuath air Inbhir Nis agus dh'fhosgail e air 23 An Cèitean 1863. Chaidh ath-ainmeachadh 'Evanton' air 1 An t-Ògmhios 1937. Dhùin e do luchd-siubhail air 13 An t-Ògmhios 1960 agus mu dheireadh do thrafaig bathair air 2 An t-Samhain 1964


text:
- TIOTAL
- Roinn na Bun-sgoile, Acadamaidh Rìoghail Inbhir Nis
- EXTERNAL ID
- PC_ROYALACADEMY2_009
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1992
- LINN
- 1900an
- NEACH-FIOSRACHAIDH
- Robert Preece
- AITHNEACHADH MAOINE
- 29896
- KEYWORDS
- sgoiltean
foghlam
togalaichean
clasaichean
Anns an dealbh seo, chithear Roinn Bun-sgoil Acadamaidh Rìoghail Inbhir Nis. Chaidh an dealbh a thogail mar phàirt de thaisbeanadh a chaidh a chumail gus dà cheud bliadhna den sgoil a chomharrachadh. Air an taobh chlì, chithear pàirt den Talla Chruinneachaidh. Chaidh seo a thogail mar phàirt de dh'obair-leudachaidh air an sgoil agus dh'fhosgail e ann an 1960.
Tràth san fhicheadamh linn, bha sreath de Cheannardan fìor mhath air Acadamaidh Rìoghail Inbhir Nis agus chaidh àireamh nan sgoilearan am meud. Mar thoradh air seo cha robh togalach na sgoile, a chaidh a thogail ann an 1895, mòr gu leòr tuilleadh. Bha na sgoilearan eadar mu 5 bliadhna a dh'aois agus 17 no 18 airson a bhith a' dol don oilthigh, agus mar sin, bha "sgoil àrd" agus "sgoil ìosal" ann (coltach ri Roinn Àrd-sgoile agus Roinn Bun-sgoile san latha an-diugh).
Chaidh togalach ealain agus saidheans a thogail air Rathad Midmills. Chaidh seo a chur ri iar-dheas an togalaich thùsail. Anns an Dàmhair 1920, dh'aontaich Comataidh Stiùiridh Sgoiltean Baile Inbhir Nis ann am prionnsabal ri Roinn Bun-sgoile ùr a thogail le rùm airson 200 sgoilear. Bhathar ag amas air togalach ùr le dà làr a thogail le ochd seòmraichean sgoile. Bhiodh seo suidhichte air cùlaibh ceann a tuath prìomh thogalach na h-Acadamaidh. A rèir nan dreach phlanaichean a chaidh a dhèanamh aig toiseach 1922, chosgadh seo eadar £10,500 agus £13,500. Air a' cheann thall, bha feum air iasad £10,030 gus togalach le aon làr a thogail ann an ceann a tuath fearainn na sgoile. Cha robh làn cheangail aig an togalach ùr ri prìomh thogalach na sgoile ach chosg e uiread a thogail 's a chosg am prìomh thogalach fhèin 30 bliadhna na bu thràithe. Bha seachd seòmraichean sgoile ann. Bha iad uile ceangailte ri trannsa ann am meadhan an togalaich a bha cuideachd ceangailte ri prìomh thogalach na sgoile. Bha rùm anns gach seòmar airson 40 sgoilear.
Bha seòmar don luchd-obrach agus taighean-beaga ann cuideachd. Bha talla mòr ann aig ceann na trannsa airson "drill", co-chruinneachaidhean sgoile agus tachartasan. Chaidh Roinn na Bun-sgoile fhosgladh gu h-oifigeil air 2 Dùbhlachd 1925 leis an Dr Seòras MacDhòmhnaill, Rùnaire Roinn Foghlaim na h-Alba le iuchair òir. Chaidh bun-sgoil na h-acadamaidh a dhùnadh mean air mhean aig deireadh nan 1950an agus chaidh an clas 7 mu dheireadh don Àrd-sgoil anns an Ògmhios 1961. Chaidh an togalach a chleachdadh an uair sin airson eaconamas dachaigh, talla spòrs do nigheanan agus seòmar luchd-obrach do bhoireannaich